Vyhodnotenie medzirezortného pripomienkového konania

Návrh nariadenia vlády Slovenskej republiky, ktorým sa mení a dopĺňa nariadenie vlády Slovenskej republiky č. 409/2007 Z. z., ktorým sa ustanovujú pravidlá pre fungovanie trhu s plynom 

Spôsob pripomienkového konania	Dodržanie zákonom stanoveného postupu. 	
Počet vznesených pripomienok, z toho zásadných	115  / 40 	
Počet vyhodnotených pripomienok	101 	
		
Počet akceptovaných pripomienok, z toho zásadných	61  / 14 	
Počet čiastočne akceptovaných pripomienok, z toho zásadných	16  / 11 	
Počet neakceptovaných pripomienok, z toho zásadných	24  / 8 	
		
Rozporové konanie (s kým, kedy, s akým výsledkom)		
Počet odstránených pripomienok		
Počet neodstránených pripomienok		

Sumarizácia vznesených pripomienok podľa subjektov
Č.	Subjekt	Pripomienky do termínu	Pripomienky po termíne	Nemali pripomienky	Vôbec nezaslali	
1 .	Ministerstvo pôdohospodárstva Slovenskej republiky 	3 (3o,0z) 	 	 	 	
2 .	Ministerstvo výstavby a regionálneho rozvoja Slovenskej republiky 	 	 	x 	 	
3 .	Úrad geodézie, kartografie a katastra Slovenskej republiky 	 	 	x 	 	
4 .	Úrad pre normalizáciu, metrológiu a skúšobníctvo Slovenskej republiky 	 	 	x 	 	
5 .	Úrad pre verejné obstarávanie 	 	 	x 	 	
6 .	Úrad priemyselného vlastníctva Slovenskej republiky 	 	 	x 	 	
7 .	Správa štátnych hmotných rezerv Slovenskej republiky 	 	 	x 	 	
8 .	Generálna prokuratúra Slovenskej republiky 	 	 	x 	 	
9 .	Protimonopolný úrad Slovenskej republiky 	1 (1o,0z) 	 	 	 	
10 .	Ministerstvo kultúry Slovenskej republiky 	 	 	x 	 	
11 .	Ústredie práce, sociálnych vecí a rodiny 	 	 	 	x 	
12 .	Centrum pre medzinárodnoprávnu ochranu detí a mládeže 	 	 	 	x 	
13 .	Národný bezpečnostný úrad 	 	 	x 	 	
14 .	Podpredseda vlády SR pre vedomostnú spoločnosť, európske záležitosti, ľudské práva a menšiny 	 	 	 	x 	
15 .	Konfederácia odborových zväzov Slovenskej republiky 	 	 	 	x 	
16 .	Slovenský zväz bytových družstiev 	 	 	 	x 	
17 .	Slovenská obchodná a priemyselná komora 	6 (5o,1z) 	 	 	 	
18 .	združenie bytového hospodárstva na Slovensku 	 	 	 	x 	
19 .	Slovenský zväz výrobcov tepla 	 	 	 	x 	
20 .	Teplárenské združenie 	 	 	 	x 	
21 .	Slovenský vodohospodársky podnik 	 	 	 	x 	
22 .	Asociácia spotrebiteľských subjektov Slovenska 	 	 	 	x 	
23 .	Združenie priemyselných odberateľov energie 	 	 	 	x 	
24 .	SPP - distribúcia a.s 	11 (0o,11z) 	 	 	 	
25 .	Pozagas a.s 	 	 	 	x 	
26 .	Asociácia zamestnávateľských zväzov a združení Slovenskej republiky 	1 (1o,0z) 	 	 	 	
27 .	Najvyšší súd Slovenskej republiky 	 	 	x 	 	
28 .	Národná banka Slovenska 	 	 	x 	 	
29 .	Legislatívna rada vlády Slovenskej republiky 	 	 	 	x 	
30 .	Európske spotrebiteľské centrum 	 	 	 	x 	
31 .	Ministerstvo hospodárstva Slovenskej republiky 	 	13 (13o,0z) 	 	 	
32 .	Ministerstvo zdravotníctva Slovenskej republiky 	 	 	x 	 	
33 .	Asociácia vodárenských spoločností 	 	 	 	x 	
34 .	Ministerstvo financií Slovenskej republiky 	4 (4o,0z) 	 	 	 	
35 .	Ministerstvo školstva Slovenskej republiky 	 	 	x 	 	
36 .	Ministerstvo zahraničných vecí Slovenskej republiky 	 	 	x 	 	
37 .	Ministerstvo obrany Slovenskej republiky 	2 (2o,0z) 	 	 	 	
38 .	Slovenský plynárenský priemysel, a.s. 	13 (6o,7z) 	 	 	 	
39 .	Najvyšší kontrolný úrad Slovenskej republiky 	 	 	x 	 	
40 .	Úrad jadrového dozoru Slovenskej republiky 	 	 	x 	 	
41 .	Štátny dopravný úrad 	 	 	 	x 	
42 .	Odbor aproximácie práva sekcie vládnej legislatívy Úradu vlády SR 	6 (6o,0z) 	 	 	 	
43 .	Úrad vlády Slovenskej republiky 	2 (2o,0z) 	 	 	 	
44 .	Štatistický úrad Slovenskej republiky 	1 (1o,0z) 	 	 	 	
45 .	Odbor Centrálneho verejného obstarávania 	 	 	 	x 	
46 .	Nafta a.s 	4 (4o,0z) 	 	 	 	
47 .	Ministerstvo dopravy, pôšt a telekomunikácií Slovenskej republiky 	3 (3o,0z) 	 	 	 	
48 .	Ministerstvo životného prostredia Slovenskej republiky 	3 (3o,0z) 	 	 	 	
49 .	Ministerstvo práce, sociálnych vecí a rodiny Slovenskej republiky 	 	 	x 	 	
50 .	Ministerstvo vnútra Slovenskej republiky 	5 (5o,0z) 	 	 	 	
51 .	eustream a.s. 	2 (2o,0z) 	 	 	 	
52 .	Ministerstvo spravodlivosti Slovenskej republiky 	 	 	x 	 	
53 .	Republiková únia zamestnávateľov 	5 (0o,5z) 	 	 	 	
54 .	Verejnosť 	14 (14o,0z) 	 	 	 	
55 .	RWE Gas Slovensko, s.r.o. 	16 (0o,16z) 	 	 	 	
56 .	Splnomocnenec vlády SR pre územnú samosprávu 	 	 	x 	 	
57 .	Magistrát hlavného mesta SR 	 	 	x 	 	
	SPOLU	102 (62o,40z) 	13 (13o,0z) 	21 	17 	

Vyhodnotenie vecných pripomienok je uvedené v tabuľkovej časti.

Vysvetlivky  k použitým skratkám v tabuľke:	
O – obyčajná	A – akceptovaná	
Z – zásadná	N – neakceptovaná	
	ČA – čiastočne akceptovaná	

Subjekt	Pripomienka	Typ	Vyh.	Spôsob vyhodnotenia	
MP SR 	K bodu 9 
Text v písmenách a) až d) odporúčame uviesť v prvom páde jednotného čísla. 	O 	A 	Upravené v zmysle pripomienky. 	
MP SR 	K bodu 7 
V § 10 ods. 3 písm. b) je potrebné slová "vstupné body" nahradiť slovami "tieto vstupné body" a zároveň bodku za slovom "republiky" nahradiť bodkočiarkou a slovo "Prechod" uviesť s malým začiatočným písmenom. 

V odseku 4 písm. a) je potrebné slovo "vstupné" nahradiť slovom "výstupné". 
 	O 	A 	Upravené v zmysle pripomienky. 	
MP SR 	K bodu 6 ods. 4 
Odporúčame vypustiť tretiu vetu alebo ju preformulovať tak, aby bol jasný spôsob predkladania návrhu zmluvy a jej podpisovania. Ide o oprávnenie účastníka trhu s plynom odstúpiť od zmluvy, ak nesúhlasí s trhovými a obchodnými podmienkami zmluvy. Účastník má predsa možnosť posúdiť tieto podmienky zmluvy po predložení jej návrhu podľa prvej vety. Ak so znením zmluvy nesúhlasí, nepodpíše ju, a nemusí neskôr od zmluvy odstupovať. 	O 	N 	Proces predkladania návrhu zmluvy a jej podpisovanie je zaužívaný a schválený úradom už v Prevádzkovom poriadku pre spoločnosť SPP – Distribúcia.  	
PMÚ SR 	predmetnému návrhu si Protimonopolný úrad Slovenskej republiky uplatňuje nasledujúce konkrétne vecné odporúčacie pripomienky: 
K bodu 4 návrhu 

V § 8 ods. 1 nariadenia, ktorý hovorí, že pripojenie k distribučnej sieti sa uskutoční na základe zmluvy o pripojení k distribučnej sieti uzavretej v súlade so zákonom o energetike, sa navrhuje doplniť slová „po splnení technických a obchodných podmienok pripojenia k distribučnej sieti“. Tieto slová sa podľa dôvodovej správy dopĺňajú z dôvodu, aby bolo jasné, kedy sa zmluva o pripojení k distribučnej sieti môže uzavrieť. 

Domnievame sa, že skutočnosť, kedy je možné uzavrieť zmluvu o pripojení k distribučnej sieti je dostatočne ustanovená v zákone o energetike a keďže § 8 ods. 1 nariadenia sa týka samotného pripájania a nie uzatvárania zmluvy, považujeme vkladané slová za jednak nesúvisiace s obsahom ustanovenia a jednak za nadbytočné, keďže toto je už upravené v zákone. Odporúčame preto tento bod z návrhu vypustiť. 

K bodu 6 návrhu 

Do § 8 nariadenia sa navrhuje doplniť odsek 4, ktorý má podľa dôvodovej správy upravovať lehotu na vyjadrenie pre prevádzkovateľa distribučnej siete k technickým a obchodným podmienkam pripojenia k distribučnej sieti ako aj lehotu na uzavretie zmluvy o pripojení k distribučnej sieti a lehotu na odstúpenie od zmluvy. 

Navrhované ustanovenie však v skutočnosti neobsahuje lehotu na vyjadrenie pre prevádzkovateľa distribučnej siete k obchodným a technickým podmienkam, tak ako to deklaruje dôvodová správa. Ustanovuje len 30-dňovú lehotu na podpísanie zmluvy, ktorá sa počíta od prijatia žiadosti o pripojenie. V praxi môže táto skutočnosť spôsobiť, že prevádzkovateľ distribučnej siete, ktorý nie je viazaný lehotou, pošle žiadateľovi o pripojenie návrh obchodných a technických podmienok až naraz so zmluvou, v dôsledku čoho žiadateľ o pripojenie nebude mať dostatok času na ich posúdenie ešte pred podpisom zmluvy. 
Na základe uvedeného odporúčame túto lehotu na zaslanie obchodných a technických podmienok doplniť do návrhu ustanovenia tak, aby bol prevádzkovateľ distribučnej siete povinný poslať uvedené podmienky žiadateľovi o pripojenie bezodkladne po prijatí jeho žiadosti. Po doplnení lehoty zároveň stratí význam posledná veta navrhovaného ustanovenia hovoriaca o odstúpení od zmluvy do 5 dní od jej podpísania v prípade, keď účastník trhu nesúhlasí s obchodnými a technickými podmienkami, pretože bude mať dosť času na to, aby si tieto podmienky preštudoval a pokiaľ s nimi nebude súhlasiť, zmluvu nepodpíše. 

K bodu 16 návrhu 

Nové znenie § 22 ods. 3 ustanovuje, že súčet denných kapacít a množstva plynu, ktoré sú dohodnuté v zmluve o distribúcii plynu na príslušné odberné miesto s viacerými dodávateľmi plynu má byť rovný alebo vyšší ako doterajšia denná kapacita a množstvo plynu dohodnuté v zmluve o distribúcii plynu na príslušné odberné miesto s jedným dodávateľom plynu. 

Z tohto ustanovenia ako ani z dôvodovej správy nie je zrejmé, prečo nie je prípustné zvýšenie počtu dodávateľov a zároveň zníženie dennej kapacity v zmluve o distribúcii plynu. Domnievame sa, že v prípade zmeny/zvýšenia dodávateľov plynu sa uzatvárajú nové zmluvy o dodávke ako aj o distribúcii a tak by mala byť pre zmluvné strany ponechaná voľnosť dohodovania si podmienok, vrátane podmienky nastavenia dennej kapacity. Odporúčame preto uvedenú vetu z návrhu vypustiť, alebo ak je daný stav technicky nevyhnutný, žiadame to v dôvodovej správe dostatočne objasniť. 

K bodu 16 návrhu 

§ 22 ods. 4 písm. a) stanovuje, že v prípade viacerých zmluvných dodávateľov plynu uzatvára prevádzkovateľ distribučnej siete s dodávateľom plynu jednu samostatnú zmluvu o distribúcii plynu na odberné miesto pre všetkých zmluvných dodávateľov plynu s výnimkou krátkodobej zmluvy o distribúcii plynu. 

Z uvedeného ustanovenia ako ani z dôvodovej správy nie je zrejmé, prečo prevádzkovateľ distribučnej siete uzatvára len jednu zmluvu o distribúcii plynu pre všetkých dodávateľov a najmä, s ktorým z viacerých dodávateľov sa má táto zmluva uzatvoriť, ako si distribútor tohto dodávateľa zvolí a ako sa v takomto prípade vysporiadajú vzťahy medzi jednotlivými dodávateľmi dodávajúcimi plyn do toho istého odberného miesta. Odporúčame toto ustanovenie upresniť, prípadne dostatočne podrobne vysvetliť všetky tieto skutočnosti v dôvodovej správe. 

K bodu 16 návrhu 

V návrhu § 22 ods. 4 písm. b) nariadenia sa stanovuje, že v prípade viacerých zmluvných dodávateľov plynu preberá zodpovednosť za odchýlku koncový odberateľ plynu, ak sa s dodávateľom plynu nedohodne inak. 

Domnievame sa, že toto ustanovenie môže v budúcnosti odradiť odberateľov plynu, aby odoberali plyn od viacerých dodávateľov. Odporúčame zvážiť, či nie je možné nastaviť podmienky tak, aby zodpovednosť za odchýlku niesol aj naďalej niektorý z viacerých dodávateľov plynu, prípadne aby ju pomerne znášali všetci dodávatelia plynu v danom odbernom mieste. 

K bodu 16 návrhu 

V navrhovanom § 22 ods. 6 nariadenia sa ustanovuje, že oznámenie záväzných diagramov dodávky plynu priradených príslušnému odbernému miestu zasiela účastník trhu s plynom, ktorý je zodpovedný za odchýlku. 

V tomto ustanovení odporúčame doplniť komu sa uvedené oznámenie zasiela, ako aj vysvetliť v dôvodovej správe, odkiaľ bude mať odberateľ plynu (ktorý podľa § 22 ods. 4 písm. b) nariadenia má niesť zodpovednosť za odchýlku) k dispozícii tieto diagramy. 

 	O 	ČA 	Prvá ripomienka akceptovaná. Text bude vypustený. 

Druhá pripomienka čiastočne akceptovaná. Text bude primerane preformulovaný. 

Tretia pripomienka akceptovaná. Text bude preformulovaný. 

Štvrtá pripomienka neakceptovaná. 
Priebeh spotreby plynu na svojom odbernom mieste ovplyvňuje odberateľ plynu a vytvára odchýlku. Dodávateľ, ktorý má uzatvorenú zmluvu o distribúcii plynu a zaplatí poplatok za odchýlku, prenesie túto ťarchu na odberateľa, s ktorým má uzatvorenú zmluvu o dodávke plynu. 

Pripomienka akceptovaná. 
V návrhu sa doplní, že oznámenie sa zasiela prevádzkovateľovi distribučnej siete.  	
SOPK 	V Čl.I, bode 7.: v §10, ods.4, písm.a) sa nahrádza slovo „vstupné“ slovom „výstupné“. 
v §10, ods.4, písm.a) sa nahrádza slovo „vstupné“ slovom „výstupné“. 
Odôvodnenie: 
V odseku 4 sa definujú výstupné body, ide zrejme o preklep. 

 	O 	A 	Upravené v zmysle pripomienky. 	
SOPK 	V Čl.I, bode 9.: v §14 ods.6, písm.c) sa vypúšťajú slová „z vážnych ekonomických dôvodov, ktoré majú za následok zastavenie výroby“. 
v §14 ods.6, písm.c) sa vypúšťajú slová „z vážnych ekonomických dôvodov, ktoré majú za následok zastavenie výroby“. 
Odôvodnenie: 
Ak by sa pripustila zmena výšky distribučnej kapacity z „vážnych ekonomických dôvodov“, mohlo by dochádzať k rozporom, pretože toto nie je merateľný parameter. Odporúčame ponechať len „konkurz“ a pri „zastavení výroby´“ by sa malo tiež upresniť, že to nie obvyklé zastavenie výroby, napríklad cez voľný deň. 
 	O 	N 	Uvedený návrh jednoznačne ustanovuje, kedy môže dôjsť k zmene výšky distribučnej kapacity. Jeho vypustenie by nezohľadňovalo situáciu, ktorá môže nastať, pričom spoločnosť nemusí zaniknúť.  	
SOPK 	V Čl.I, bode 10.: sa dopĺňa v novonavrhovanom §14a za slová „ročné plány“ nové slová „odstávok súvisiacich s investičným procesom“ a vypúšťajú sa písmená a), b), c) a d). 
Odôvodnenie: 
V pláne odstávok distribučnej siete navrhujeme, aby sa zverejňovali údaje o odstávkach súvisiacich s investičným procesom, nakoľko odstávky z iných dôvodov, to znamená z prevádzkových dôvodov, sú neplánované. Zverejňovanie ďalších údajov a informácií je upravené prestredníctvom zákona o energetike. 
 	O 	N 	V odôvodnení sa uvedie, že rozsah zverejňovaných informácií sa určí po dohode s úradom . V predvetí § 14a sa uvedie, že ide o regulovaný subjekt, ktorého počet odberných miest z distribučnej sústavy je viac ako 100 000. 	
SOPK 	V Čl.I, bode 13,: v §18, ods.4. nahradiť slovo „termín“ slovom „lehotu“, nahradiť slovo „odpojení“ slovom „ „prerušení“ a výraz „v novom termíne splatnosti faktúry“ výrazom „v dodatočnej lehote“. 
Odôvodnenie: 
Je potrebné aby sa terminológia zladila so zákonom o energetike. 
 	O 	A 	Upravené v zmysle pripmienky. 	
SOPK 	V Čl.II: Odporúčame posunúť účinnosť od 1.novembra 2010. 
Odôvodnenie: 
Nariadenie je pripravené v skrátenom pripomienkovom konaní, je potrebný príslušný čas na zmeny v prevádzkových predpisoch a prípravu odberateľov, dodávateľov a prevádzkovateľov všetkých distribučných sietí na nové pravidlá trhu v plyne. 
 	O 	ČA 	§ 8 ods. 4 a § 15 ods. 1 a 2 nadobúdajú účinnosť 1. 1. 2011. 	
 	K bodu 18 (§ 33 ods. 10) 
Pripomienka: 

Odporúčame vypustiť tento bod. 

Odôvodnenie: 

SPP – distribúcia, a. s. zverejňuje priebežné denné odchýlky za plynárenský deň pre užívateľov distribučnej siete na dennej báze do 14:00 hod. prostredníctvom informačného systému, teda priamo užívateľom siete. Pre každého užívateľa distribučnej siete je podstatná táto denná odchýlka za predchádzajúci plynárenský deň. Z tohto dôvodu považujeme zverejňovanie systémovej odchýlky, tak ako je definovaná v tomto odseku, za bezúčelové. Takáto informácia nebude nijako nápomocná odberateľom, čo sa týka informovanosti o stave sieti ako sa uvádza v Dôvodovej správe k tomuto bodu. 
 	Z 	A 	Bod bude vypustený. 	
 	K čl. I 

K bodu 5 (§ 8 ods. 2 písm. g)) 
 
Navrhované znenie: 

„g) spôsob stanovenia nákladov na pripojenie k distribučnej sieti,8a)“ 

Poznámka pod čiarou k odkazu 8a znie: 

„8a) § 3 ods. 1 písm. a) zákona č. 276/2001 Z. z. o regulácii v sieťových odvetviach a o zmene a doplnení niektorých zákonov v znení neskorších predpisov.“ 

Odôvodnenie: 

Navrhujeme doplniť poznámku pod čiarou na príslušné ustanovenie zákona č. 276/2001 Z. z. vymedzujúce predmet regulácie, aby bolo jednoznačné, že spôsob stanovenia nákladov na pripojenie k distribučnej sieti sa týka iba regulovanej činnosti. 
 	Z 	A 	Upravené v zmysle pripomienky. Text bude preformulovaný. 	
 	K čl. II  
Navrhované znenie: 

Toto nariadenie vlády nadobúda účinnosť 1. januára 2011. 

Odôvodnenie: 

Vzhľadom na závažnosť navrhovaných zmien a na potrebu vykonať opatrenia na úrovni úpravy procesov a nastavenia IT systémov prevádzkovateľa distribučnej siete na implementáciu uvedených zmien je potrebné posunúť účinnosť navrhovanej právnej úpravy na 1. január 2011. 
 	Z 	ČA 	§ 8 ods. 4 a § 15 ods. 1 a 2 nadobúdajú účinnosť 1. 1. 2011 . 	
 	K bodu 6 (§ 8 ods. 3 až 5) 
Navrhované znenie: 

„(3) Účastník trhu s plynom predkladá žiadosť o pripojenie k distribučnej sieti spolu s prílohami prevádzkovateľovi distribučnej siete. 

(4) Prevádzkovateľ distribučnej siete sa po prijatí žiadateľom podpísanej zmluvy o pripojení k distribučnej sieti a úplnej žiadosti o pripojenie podľa odseku 3 vyjadrí k splneniu technických podmienok a obchodných podmienok pripojenia. Zmluva o pripojení k distribučnej sieti sa uzatvára do 30 dní odo dňa prijatia žiadosti o pripojenie u prevádzkovateľa distribučnej siete pre odberné miesta, pre ktoré sa nestanovuje denná distribučná kapacita a do 90 dní odo dňa prijatia žiadosti o pripojenie u prevádzkovateľa distribučnej siete pre odberné miesta, pre ktoré sa stanovuje denná distribučná kapacita. Ak žiadateľ o pripojenie, nesúhlasí s technickými podmienkami a obchodnými podmienkami pripojenia k distribučnej sieti, je oprávnený od zmluvy písomne odstúpiť do piatich pracovných dní odo dňa doručenia podpísanej zmluvy o pripojení k distribučnej sieti. 

(5) Na základe zmluvy o pripojení k distribučnej sieti a po ukončení výstavby odberného plynového zariadenia predkladá žiadateľ o pripojenie žiadosť o realizáciu pripojenia prevádzkovateľovi distribučnej siete. 

Odôvodnenie: 

Zmenu formulácie odseku 4 prvej vety navrhujeme z dôvodu spresnenia textu. Ďalšie úpravy znenia § 8 ods. 3 až 5 sú navrhnuté s ohľadom na existujúci postup predkladania žiadosti o pripojenie a uzatvorenie zmluvy o pripojení k distribučnej sieti. Dlhšiu lehotu 90 dní navrhujeme z dôvodu potreby prepočtu hydrauliky a prehodnotenia viacerých alternatív pripojenia k distribučnej siete vzhľadom na charakter odberu a možný dopad na distribučnú sieť a jej existujúce odberné miesta. 
 	Z 	ČA 	Text bude primerane preformulovaný. 	
 	K bodu 9 (§ 14 ods. 6,7) 
Navrhované znenie: 

(6) Prevádzkovateľ distribučnej siete zmení výšku dennej distribučnej kapacity na základe žiadosti užívateľa distribučnej siete, a to aj počas trvania zmluvy o distribúcii plynu uzavretej na jeden rok, v týchto prípadoch: 
a) v prípade závažnej priemyselnej havárie spôsobenej udalosťou, ktorá by oprávňovala dovolávať sa vyššej moci a na základe potvrdenia príslušného orgánu štátnej správy, 
b) v prípade poruchy odberného plynového zariadenia spôsobenej udalosťou, ktorá by oprávňovala dovolávať sa vyššej moci a ktorá má preukázateľný dopad na schopnosť daného odberného plynového zariadenia odoberať plyn, alebo 
c) v prípade vyhlásenia konkurzu 14a). 

(7) Zmeniť výšku distribučnej kapacity podľa odseku 6 možno iba k prvému plynárenskému dňu kalendárneho mesiaca. Ak došlo k zmene distribučnej kapacity podľa odseku 6 možno zvýšiť výšku distribučnej kapacity iba po uplynutí dvanástich po sebe nasledujúcich mesiacov od dňa účinnosti danej zmeny. 

Doterajšie odseky 7 až 10 sa prečíslujú na 8 až 11 

Poznámka pod čiarou k odkazu 14a znie: 

„14a) Zákon č. 7/2005 Z.z. o konkurze a reštrukturalizácii a o zmene a doplnení niektorých zákonov v znení neskorších predpisov .“ 

Odôvodnenie: 

Vzhľadom na závažnosť zmeny výšky distribučnej kapacity aj počas trvania ročnej zmluvy z pohľadu aplikácie regulačnej metódy a celkového obchodného konceptu prevádzkovateľa distribučnej siete navrhujeme jasne vymedziť použitie tohto nástroja iba v tých prípadoch, v ktorých je táto požiadavka opodstatnená a jasne preukázateľná. 
V písmene b) navrhujeme vykonať úpravy z dôvodu, že „poruchy odberných plynových zariadení“ je možné chápať skutočne široko. Zníženie výšky distribučnej kapacity by malo byť možné, iba ak poruchy odberných plynových zariadení majú dopad na schopnosť daného odberného plynárenského zariadenia odoberať plyn. Navrhujeme tiež, aby išlo iba o poruchu plynového zariadenia spôsobenú udalosťou, ktorá by oprávňovala dovolávať sa vyššej moci. V prípade ponechania písmena b) v predloženom znení by mohlo dochádzať k špekulatívnym znižovaniam distribučnej kapacity hlavne u odberateľov, ktorý majú sezónny charakter odberu, ako sú napríklad výrobcovia tepla. Takto by si odberatelia mohli znižovať a zvyšovať distribučnú kapacitu podľa ich potreby využívania distribučnej siete a tým by sa využívanie siete stalo neefektívnym. Takéto správanie by malo za následok v konečnom dôsledku znevýhodnenie odberateľov, ktorí využívajú distribučnú sieť vyrovnane počas celého roka. 
Písmeno d) navrhujeme vypustiť, pretože je tu obsahový a logický rozpor s navrhovaným § 15a (Skúšobná prevádzka), ktorý ustanovuje, že počas skúšobnej prevádzky sa uplatňuje zľava z poplatku za prekročenie dohodnutej dennej distribučnej kapacity a až po ukončení skúšobnej prevádzky je možné v zmluve o distribúcii plynu upraviť výšku distribučnej kapacity. 
Predložené znenie by obmedzovalo prevádzkovateľa distribučnej siete vo výkone jeho práva na podnikanie podľa čl. 35 Ústavy Slovenskej republiky a uplatnenie tohto nástroja v praxi by spôsobovalo deformáciu fungovania trhu s plynom, a to z dôvodu diskriminačného a netransparentného zaobchádzania s účastníkmi trhu s plynom. V súvislosti s touto zmenou je potrebné paralelne upraviť legislatívu v oblasti cenovej regulácie, a tiež kompetencie regulačného úradu. 
Dôvodom na požiadavku na umožnenie zmeny výšky distribučnej kapacity iba k prvému plynárenskému dňu kalendárneho mesiaca je skutočnosť, že uzatvoriť ročnú zmluvu o distribúcii plynu, ako aj krátkodobé zmluvy o distribúcii plynu dlhšie ako jeden rok je možné tiež iba k prvému dňu kalendárneho mesiaca. Z dôvodu potreby zabránenia špekulatívnemu správaniu účastníkov trhu s plynom navrhujeme ustanoviť možnosť zmeny výšky dennej distribučnej kapacity iba raz v priebehu 12 po sebe nasledujúcich mesiacov. 
 	Z 	N 	Uvedený návrh vymedzuje, kedy môže dôjsť k zmene výšky distribučnej kapacity. Jeho vypustenie by nezohľadňovalo situáciu, ktorá môže nastať, pričom spoločnosť nemusí zaniknúť. Vzťahovať zníženie výšky dennej distribučnej kapacity len na prípady vyššej moci sa považuje za nedostatočné. V § 14 ods. 6 sa na konci doplní veta: „Súčasťou žiadosti sú doklady, ktoré preukazujú, že žiadateľ vlastnou nedbanlivosťou nezavinil prípad podľa písm. a) až c)."  	
 	K bodu 10 (§ 14a) 
Navrhované znenie: 

„§ 14a 
Uverejňovanie informácii prevádzkovateľom distribučnej siete o stave distribučnej siete 

Prevádzkovateľ distribučnej siete uverejňuje na svojej internetovej stránke do konca kalendárneho roka ročný plán odstávok vysokotlakových plynovodov súvisiacich s investičným procesom na nasledujúci rok, ktoré trvajú dlhšie ako dve hodiny. “ 

Odôvodnenie: 

Zverejňovanie ročného plánu údržby jednotlivých častí distribučnej siete na internetovej stránke prevádzkovateľa distribučnej siete by bolo technicky veľmi náročné. V prípade spoločnosti SPP – distribúcia, a. s. sa ročné plány údržby robia pre približne 15 000 samostatných technologických celkov. Taktiež konkrétny dátum údržby jednotlivých celkov distribučnej siete závisí od okolností, ktoré SPP – distribúcia, a. s. nemôže ovplyvniť, napríklad od vydania stavebného povolenia, poskytnutia služieb dodávateľmi či od poveternostných podmienok. Pokiaľ ide o plán revízií jednotlivých častí distribučnej siete, tento je súčasťou plánu údržby. V neposlednom rade považujeme informácie obsiahnuté v pláne údržby jednotlivých častí distribučnej siete za predmet obchodného tajomstva. Pokiaľ ide o plán odstávok jednotlivých častí distribučnej siete, navrhujeme, aby sa zverejňovali iba údaje o odstávkach súvisiacich s investičným procesom, nakoľko odstávky z z prevádzkových dôvodov sú vo väčšine prípadov neplánované. Pri zverejnení ročného plánu rozvoja distribučnej siete podľa písmena d) by došlo k zverejneniu citlivých informácii, následkom čoho by mohlo dochádzať k špekulatívnym operáciám s pozemkami a tým k zvýšeným nákladom pri realizácii rozvoja siete. 
 	Z 	N 	V Dôvodovej správe sa uvedie, že rozsah zverejňovaných informácií sa určí po dohode s úradom. V predvetí § 14a sa uvedie, že ide o regulovaný subjekt, ktorého počet odberných miest z distribučnej sústavy je viac ako 100 000.  	
 	K bodu 16 (§ 22) 
Navrhované znenie: 

„§ 22 
Dodávka plynu viacerými dodávateľmi plynu do jedného odberného miesta 

(1) Koncový odberateľ plynu s odberným miestom vybaveným meraním typu A alebo B kategórie veľkoodberateľ plynu alebo stredný odberateľ plynu môže mať jedného alebo viacerých zmluvných dodávateľov plynu. Dodávka plynu viacerými dodávateľmi plynu do jedného odberného miesta je možná len pri použití záväzného diagramu dodávky plynu alebo inou metódou priradenia množstiev plynu do odberného miesta písomne dohodnutou dotknutými účastníkmi trhu s plynom v súlade s prevádzkovým poriadkom príslušného prevádzkovateľa distribučnej siete. 

(2) Dodávku plynu podľa záväzného diagramu dodávky plynu je možné začať vždy k prvému plynárenskému dňu kalendárneho mesiaca. 

(3) Pri začatí dodávky plynu podľa záväzného diagramu dodávky plynu, pri ukončení dodávky plynu podľa záväzného diagramu dodávky plynu a pri zmene počtu dodávateľov plynu do daného odberného miesta sa postupuje podľa § 19 až § 21. 

(4) Maximálny počet zmluvných dodávateľov plynu do jedného odberného miesta sú traja dodávatelia plynu. Súčet denných kapacít a množstva plynu, ktoré sú dohodnuté v zmluve o distribúcii plynu na príslušné odberné miesto s viacerými dodávateľmi plynu musí byť rovný alebo vyšší ako pôvodná denná kapacita a množstvo plynu dohodnuté v zmluve o distribúcii plynu na príslušné odberné miesto s pôvodným dodávateľom plynu alebo s pôvodnými dodávateľmi plynu. 

(5) V prípade viacerých zmluvných dodávateľov plynu 
a) uzatvára prevádzkovateľ distribučnej siete samostatnú zmluvu o distribúcii plynu na odberné miesto s každým dodávateľom plynu, 
b) koncový odberateľ plynu ktorý má uzatvorenú zmluvu o distribúcii preberá zodpovednosť za odchýlku, ak sa s dodávateľom plynu podľa záväzného diagramu alebo s ďalším dodávateľom plynu nedohodne inak. 

(6) Dodávka plynu dodávateľom plynu, ktorý neprevzal zodpovednosť za odchýlku, sa uskutočňuje podľa záväzného diagramu dodávky plynu a na účely vyhodnocovania odchýlok sa považuje za uskutočnenú. 

(7) Účastník trhu s plynom, na základe dohody s koncovým odberateľom plynu , zasiela oznámenie záväzných diagramov dodávky plynu priradených k príslušnému odbernému miestu prevádzkovateľovi distribučnej siete v termíne nominácií podľa § 16. 

(8) Pri zmene dodávateľa plynu pri dodávke plynu zabezpečovanej viacerými dodávateľmi plynu do jedného odberného miesta podáva žiadosť o vykonanie zmeny dodávateľa plynu prevádzkovateľovi distribučnej siete súbežne účastník trhu s plynom, ktorý si zabezpečuje dodávku plynu viacerými dodávateľmi plynu, a dodávateľ plynu, ktorý za odberné miesto prevzal zodpovednosť za odchýlku. Pri požiadavkách na meranie pri zmene dodávky plynu z jedného dodávateľa na dodávku plynu viacerými dodávateľmi do jedného odberného miesta sa postupuje podľa § 21.“ 

Odôvodnenie: 

V odseku 1 navrhujeme ustanoviť ako obligatórnu formu dohody dotknutých účastníkov trhu s plynom o dodávke plynu viacerými dodávateľmi plynu do jedného odberného miesta písomnú formu. 
V odseku 2 navrhujeme ponechať pôvodnú formuláciu, podľa ktorej dodávka plynu podľa záväzného diagramu dodávky plynu je možné začať vždy k prvému plynárenskému dňu kalendárneho mesiaca, nakoľko v praxi je už aplikácia tohto ustanovenia zaužívaná. 
V odseku 4 navrhujeme nenormatívnu formuláciu nahradiť normatívnou. 
V odseku 5 písm. a) navrhujeme s cieľom zabrániť diskriminácii účastníkov trhu s plynom v súvislosti so zodpovednosťou za odchýlku. 
V odseku 8 navrhujeme vykonať formulačnú úpravu za účelom terminologického zosúladenia s § 20 ods. 2. 
 	Z 	ČA 	Text bude čiastočne upravený. 	
 	K bodu 12 (§ 15a ods. 4 a 5) 
Navrhované znenie: 

„(4) Zľava počas skúšobnej prevádzky sa uplatňuje najviac na obdobie troch mesiacov. Užívateľ distribučnej siete žiada o zľavu v lehotách podľa § 5. Skúšobnú prevádzku je možné prerušiť len jedenkrát, a to najviac na obdobie troch mesiacov a len zo závažných žiadateľom preukázaných technických dôvodov, ktoré sa týkajú odberného plynového zariadenia. 

(5) Do dvoch mesiacov po ukončení skúšobnej prevádzky je možné v zmluve o distribúcii plynu upraviť výšku distribučnej kapacity aj množstvo distribuovaného plynu.“ 

Odôvodnenie: 

V predloženom znení odsekov 4 a 5 nie sú špecifikované dôvody na prerušenie skúšobnej prevádzky ani lehota, v ktorej možno po skončení skúšobnej prevádzky požiadať o úpravu výšky distribučnej kapacity a množstva distribuovaného plynu. Uvedené skutočnosti navrhujeme riešiť obdobne ako v prevádzkovom poriadku SPP – distribúcia, a. s.. Doplnenie textu v prvej vete odseku 4 navrhujeme z dôvodu, aby neposkytoval priestor na výklad, že žiadosť o skúšobnú prevádzku musí obsahovať aj všetky náležitosti a dokumenty vyžadované pre žiadosť o prístup do distribučnej siete a distribúciu plynu (napr. doklady preukazujúce schopnosť žiadateľa splniť požadované finančné záväzky). 
 	Z 	A 	Upravené v zmysle pripomienky. Text bude preformulovaný. 	
 	K bodu 15 (§ 21 ods. 2)  
Navrhované znenie: 

„Odpočet stavu meradla vykonaný z dôvodu zmeny dodávateľa plynu k dátumu účinnosti zmeny dodávateľa plynu vykoná prevádzkovateľ distribučnej siete za odplatu.“ 

Odôvodnenie: 

S predloženým legislatívnym riešením nesúhlasíme, pretože tento poplatok nie je zahrnutý v tarifách za distribúciu plynu, preto je poplatok za odpočet potrebné zaplatiť alebo zaviesť korekciu podľa skutočne vynaložených nákladov v budúcich tarifách . 
 	Z 	N 	Návrh je v súlade s požiadavkou Smernice Európskeho parlamentu a rady 2009/73/ES z 13.07.2009 o spoločných pravidlách pre vnútorný trh so zemným plynom, ktorou sa zrušuje smernica 2003/55/ES, Príloha 1 Opatrenia na ochranu spotrebiteľa bod 1 e). 	
 	K bodom 17, 19 a 20 (§ 31 ods. 3, § 34 ods. 8 písm. a) a b)) 
Pripomienka: 

Navrhujeme vypustiť body 19 a 20 a v bode 17 navrhujeme § 31 odsek 3 formulovať takto: 

„(3) Ak absolútna hodnota výšky dennej odchýlky užívateľa distribučnej siete prevyšuje výšku povolenej dennej odchýlky podľa odseku 4 alebo odseku 5, užívateľ distribučnej siete je povinný zaplatiť poplatok za prekročenie povolenej dennej odchýlky vo výške 0,06 eura za každý 1m3 plynu, o ktorý bola prekročená povolená denná odchýlka.“ 

Odôvodnenie: 

Navrhované zníženie poplatku za prekročenie povolenej dennej odchýlky je nesystémovým riešením, ktoré nabúra existujúce trhové mechanizmy a poskytne veľký priestor na špekulácie s odchýlkami. Z dôvodu prechodu na menu euro od 1.1.2009 však navrhujeme prepočítať výšku uvedeného poplatku konverzným kurzom. 
Už pôvodné výšky poplatkov za odkúpenie kumulovanej odchýlky dávali počas niektorých mesiacov roku 2009 možnosť dodávateľom predávať plyn SPP – distribúcia, a. s. prostredníctvom kumulovanej odchýlky so ziskom. Táto situácia vznikla v súvislosti s poklesom ceny na spotovom trhu z dôvodu hospodárskej krízy. Naviac sa spotové ceny vyvíjajú odlišne od ceny referenčnej, ktorá je vypočítaná pomocou vzorca s 9-mesačnými priemermi, čo spôsobuje značné rozdiely v cene plynu. V prípade navrhovaného zníženia poplatkov by dochádzalo k vzniku arbitráže kedy by si mohol obchodník s plynom nakúpiť v určitých dňoch lacnejší spotový plyn s vedomím, že ho „predá“ SPP – distribúcia, a. s. v kumulovanej odchýlke a tým by dosiahol bezrizikový zisk. Cena za odkúpenie kumulovanej odchýlky sa vypočíta vzorcom a je zverejňovaná pred začiatkom mesiaca, na ktorý je platná, to znamená, že špekulatívny obchodník by vedel už pred nákupom za akú cenu môže plyn nakúpiť aby dosiahol požadovaný zisk. 
Ak by sa schválila úprava v navrhovanom znení predpokladáme výrazný nárast odchýlok v prípade väčšieho rozdielu ceny na spotovom trhu a ceny ruského plynu. V takomto prípade by vnikla kritická situácia siete kedy by SPP-D nemusela byť schopná natlačiť do zásobníka plyn z kumulovaných odchýlok. Takáto situácia by mala výrazný dopad na bezpečnosť a stabilitu siete. Zvýšený objem, ktorý by bol takýmto spôsobom prevádzkovateľ distribučnej siete povinný vykúpiť by mohlo byť problematické fyzicky umiestniť a uskladniť. 
Z uvedeného vyplýva, že navrhovaná úprava výšky ceny za odkúpenie plynu na účely obchodného vyvažovania spôsobí, že prevádzkovateľ distribučnej siete si nebude schopný splniť svoju zákonnú povinnosť ustanovenú v § 43 ods. 6 písm. a) zákona č. 656/2004 Z. z. o energetike a o zmene niektorých zákonov zabezpečovať spoľahlivé, bezpečné a efektívne prevádzkovanie distribučnej siete. 
Navrhovaná úprava by navyše mohla byť v rozpore s právom na podnikanie podľa čl. 35 Ústavy Slovenskej republiky, nakoľko núti prevádzkovateľa distribučnej siete produkovať stratu na úkor iných subjektov. 
 	Z 	ČA 	Pripomienka k bodu 17 neakceptovaná. Navrhovaná výška má za cieľ odstrániť jednu z prekážok rozvoja trhu s plynom. 
Pripomienka k bodom 19 a 20 akceptovaná. 
Body budú vypustené.  	
AZZZ SR 	 
1. Navrhované doplnenie bod 9. § 14 ods. 6 v nasledovnom znení, by bolo vhodné riešiť súčasne aj so zmenou ročnej prepravnej kapacity ods. 7. § 10 Nariadenia vlády SR č. 409/2007 Z. z. – uvedený návrh v novele to však komplexne nerieši : 

9. V § 14 ods. 6 sa na konci pripája táto veta: „Prevádzkovateľ distribučnej siete zmení výšku distribučnej kapacity na 
základe žiadosti užívateľa distribučnej siete do 15 dní odo dňa doručenia žiadosti, a to aj počas trvania zmluvy 
o distribúcii plynu uzavretej na jeden rok, v týchto prípadoch: 
a) priemyselných havárií, 
b) porúch odberných plynových zariadení, 
c) z vážnych ekonomických dôvodov, ktoré majú za následok zastavenie výroby, zánik spoločnosti alebo vyhlásenie 
konkurzu, 
d) na obdobie skúšobnej prevádzky.“. 

Navrhujeme upraviť nasledovne: 

9. V § 14 ods. 6 sa na konci pripája táto veta: „Prevádzkovateľ distribučnej siete zmení výšku 
distribučnej kapacity na základe žiadosti užívateľa distribučnej siete do 15 dní odo dňa doručenia 
žiadosti, a to aj počas trvania zmluvy o distribúcii plynu uzavretej na jeden rok, v týchto prípadoch: 
a) priemyselných havárií, 
b) porúch, odstavenia výroby z dôvodu plánovaných opráv, odberných plynových zariadení, 
c) z vážnych ekonomických a obchodných dôvodov, ktoré majú za následok zastavenie, 
resp. zníženie výroby na viacej ako 30 dní, zánik spoločnosti alebo vyhlásenie konkurzu, 
d) na obdobie skúšobnej prevádzky“. 

2. Navrhovaný § 22 bod (3) Dodávka plynu viacerými dodávateľmi plynu do jedného odberného miesta – navrhujeme konkrétnejšie upraviť z dôvodu jednoznačného definovania denných kapacít a množstva plynu pri prechode z jedného na viacerých dodávateľov: 

Návrh: 
(3) Maximálny počet zmluvných dodávateľov plynu do jedného odberného miesta sú traja dodávatelia plynu. Súčet denných kapacít a množstva plynu, ktoré sú dohodnuté v zmluve o distribúcii plynu na príslušné odberné miesto s viacerými dodávateľmi plynu má byť rovný alebo vyšší ako doterajšia denná kapacita a množstvo plynu dohodnuté v zmluve o distribúcii plynu na príslušné odberné miesto s jedným dodávateľom plynu. 

Navrhujeme upraviť nasledovne: 

(3) Maximálny počet zmluvných dodávateľov plynu do jedného odberného miesta sú traja dodávatelia plynu. Súčet denných kapacít a množstva plynu, ktoré sú dohodnuté v zmluve o distribúcii plynu na príslušné odberné miesto s viacerými dodávateľmi plynu počas platnosti uzatvorenej zmluvy o distribúcii pri jednom dodávateľovi (v priebehu roka), má byť rovný alebo vyšší ako doterajšia denná kapacita a množstvo plynu dohodnuté v zmluve o distribúcii plynu na príslušné odberné miesto s jedným dodávateľom plynu. 

Poznámka: 
Ak sa zmena viacerých dodávateľov z jedného dodávateľa uskutoční v priebehu roka, kde účastník trhu s plynom má uzatvorenú zmluvu o distribúcii, tak uvedená formulácia je v poriadku. 
Ak však účastník trhu s plynom na nové zmluvné obdobie uzatvára novú zmluvu o distribúcii, ale už pri viacerých zmluvných dodávateľoch, nie je možné uvedeným ustanovením prikazovať zachovanie dennej kapacity ako i množstva plynu za predchádzajúce obdobie, kedy mal napríklad iba jedného dodávateľa, resp. limitovať týmto postupom voľbu viacerých dodávateľov plynu. 

3. Vzhľadom na novelu navrhovanú v § 15 ods. 1. a 2. (tolerancia na prekročenie dennej distribučnej kapacity do 5 % (zimné mesiace) a do 15 % (letné mesiace) – je potrebné o túto zmenu upraviť - novelizovať aj ods. (4) § 31 NV č. 409/2007 Z. z. a táto zmena sa taktiež dotkne aj tvorby maximálnej kumulovanej odchýlky užívateľa ods. (5) § 34 počas letných mesiacov a taktiež počas zimných mesiacov. 

 	O 	ČA 	Prvá pripomienka neakceptovaná. Uvedené prípady považuje úrad za dostatočnú ochranu odberateľa. 

Druhá pripomienka čiastočne akceptovaná. Text bude preformulovaný 

Tretia pripomienka neakceptovaná. Účelom návrhu nariadenia nie je zvýšiť toleranciu celkovej dennej odchýlky. 
 	
MH SR 	K bodu 7 
Navrhujem vetu z odseku 3 písm. b) ... „Prechod plynu z prepravnej siete do prepojených sietí a zásobníkov sa uskutočňuje cez fyzické miesta vstupu a výstupu definované prevádzkovateľom prepravnej siete.“ doplniť aj v odseku 4 písm. b). 	O 	A 	Upravené v zmysle pripomienky. Text bude preformulovaný a upravený ako samostatný odsek. 	
MH SR 	K bodu 12 
Upozorňujem na možný vzájomný rozpor odseku 1 a odseku 3 písm. a). 	O 	N 	Odsek 1 definuje, čo je skúšobnou prevádzkou a odsek 3 určuje podmienky na uplatnenie zľavy z poplatku za prekročenie dohodnutej dennej distribučnej kapacity. Z uvedeného dôvodu má úrad za to, že uvedené ustanovenia nie sú vo vzájomnom rozpore.  	
MH SR 	K bodu 9 
V § 14 ods. 6 navrhujem doplniť definíciu priemyselnej havárie resp. doplniť odkaz na prípadnú už existujúcu definíciu v inej právnej úprave. 	O 	A 	Upravené v zmysle pripomienky. Text bude doplnený. 	
MH SR 	K bodu 12 
V odseku 1 navrhujem z dôvodu duplicity vypustiť slová „plynového zariadenia“, ktoré nasledujú za slovom „nového“; zároveň doplniť slovo „odberného“ za slovo „rekonštruovaného“. 	O 	A 	Upravené v zmysle pripomienky. Text bude preformulovaný. 	
MH SR 	K bodu 11 
V odseku 2 navrhujem nahradiť slová „o viac ako podľa“ slovami „nad úroveň stanovenú v“. 	O 	A 	Upravené v zmysle pripomienky. Text bude preformulovaný. 	
MH SR 	K bodu 5 
V § 8 ods. 2 písm. e) navrhujem upraviť nasledovne: "vzor zmluvy o pripojení k distribučnej sieti". 	O 	A 	Upravené v zmysle pripomienky. Text bude upravený. 	
MH SR 	K bodu 10 
Navrhujem zvážiť zavedenie požiadavky na uverejňovanie predmetných informácii pre prevádzkovateľov distribučnej siete predovšetkým z dôvodu možného nadmerného rozsahu týchto informácii a ich minimálnu praktickú využiteľnosť z dôvodu ich úzko lokálneho dopadu. 	O 	A 	Upravené v zmysle pripomienky. Text bude preformulovaný. 	
MH SR 	K 12 
V ods. 3 písm. c) navrhujem upraviť nasledovne: „...je zabezpečená na základe platnej a účinnej zmluvy,“. 	O 	A 	Upravené v zmysle pripomienky. Text bude preformulovaný. 	
MH SR 	K bodu 16 
V ods. 4 navrhujem preformulovať písm. a) nakoľko súčasné znenie nie je dostatočne presné. 	O 	A 	Upravené v zmysle pripomienky. Text bude preformulovaný. 	
MH SR 	K návrhu všeobecne 
V celom texte návrhu odporúčam zjednotiť používanie spojenia „pripojenie k distribučnej sieti“. 	O 	A 	Upravené v zmysle pripomienky.  	
MH SR 	K bodu 7 ods. 4 písm. a)  
Odporúčam upraviť nesprávne použitie slova – vzhľadom na popis výstupných bodov siete je potrebné použiť namiesto slova „vstupné“ slovo „výstupné“. 	O 	A 	Upravené v zmysle pripomienky. Text bude upravený. 	
MH SR 	K bodom 19 a 20 
Navrhujem zvážiť navrhovanú zmenu z dôvodu vytvorenia väčšieho priestoru pre možné obchodné zvýhodňovanie na trhu s plynom, ako aj riziká technickej bezpečnosti siete. 	O 	A 	Upravené v zmysle pripomienky. Novelizačné body budú vypustené. 	
MH SR 	K bodu 9 
V § 14 ods. 6 odporúčam vypustiť písmeno d) nakoľko skúšobná prevádzka a postup pre tento prípad je riešený v samostatnom novom § 15a. 	O 	N 	Navrhované ustanovenie len vymenúva prípady, v ktorých je možné meniť výšku distribučnej kapacity.  	
MF SR 	K čl. I 
K bodu 9 
V čl. I bode 9 je potrebné zosúladiť znenie úvodnej vety a písmen a) a b) v § 14 ods. 6.  	O 	A 	Upravené v zmysle pripomienky. 	
MF SR 	Všeobecne 
Beriem na vedomie, že návrh nebude mať negatívny vplyv na štátny rozpočet, na rozpočty obcí a rozpočty vyšších územných celkov ani vplyv na zamestnanosť a podnikateľské prostredie.  	O 	A 	 	
MF SR 	K čl. I 
K bodu 7 
V čl. I bode 7 v § 10 ods. 3 je potrebné v úvodnej vete za slovo „má“ vložiť slovo „tieto“. 	O 	A 	Upravené v zmysle pripomienky. 	
MF SR 	Všeobecne 
Návrh odporúčam dôsledne prehodnotiť v kontexte s Ústavou SR, pretože by mohol byť nesúladný s jej čl. 13 ods. 1 [čl. I - bod 5 (§ 8 ods. 2), bod 6 (§ 8 ods. 3 až 5), bod 9 (§ 14 ods. 6), bod 10 (§ 14a), bod 11 (§ 15 ods. 2), bod 12 (§ 15a ods. 4), bod 13 (§ 18 ods. 4), bod 15 (§ 21 ods. 2), bod 16 (§ 22 ods. 4, 6 a 7) a bod 18 (§ 33 ods. 10)], pretože ukladá povinnosti a s jej čl. 123 [čl. I bod 12 (§ 15a)], pretože by mohol byť posúdený ako nesúladný so splnomocňovacím ustanovením vykonávaného zákona. 	O 	A 	Upravené v zmysle pripomienky. 	
MO SR 	K bodu 12 
V navrhovanom § 15a ods. 4 odporúčame slová "podľa § 5" nahradiť slovami "podľa § 15 ods. 3", pretože obsahom § 5 je prístup do distribučnej siete. 	O 	A 	Upravené v zmysle pripomienky. 	
MO SR 	K bodu 13 
V bode 13 odporúčame doplnenie § 18 odsekom 4 vyjadriť v samostatnom bode a v súlade s bodom 30 Prílohy č. 2 k legislatívnym pravidlám vlády Slovenskej republiky. 	O 	A 	Upravené v zmysle pripomienky. 	
SPP 	K čl. I bod 13 (§ 18 ods. 3) 
V § 18 ods. 3 sa za slová „vyúčtovanie dodávky plynu“ vkladá slovo „koncovému“. 

Odôvodnenie: 
Navrhujeme spresnenie ustanovenia za účelom jeho jednoznačného výkladu. 
 	O 	N 	Vyúčtovanie dodávky plynu všetkých odberateľov má obsahovať údaje podľa uzatvorených zmlúv súvisiacich s dodávkou plynu.  	
SPP 	K čl. I bod 8 (§ 10 ods. 3 a ods. 4) 
V § 10 ods. 3 písm. a) a v odseku 4 písm. a) sa vypúšťajú slová „alebo distribučnej siete“. 
V § 10 ods. 3 písm. b) sa vypúšťa druhá veta. 
V § 10 ods. 4 písm. a) sa slovo „vstupné“ nahrádza slovom „výstupné“. 

§ 10 ods. 3 a 4 potom znejú: 
„(3) Prepravná sieť prevádzkovateľa prepravnej siete má vstupné body 
a) hraničný bod, ktorým sú vstupné body z prepravnej siete na území Európskej únie alebo na území tretích štátov do prepravnej siete na vymedzenom území Slovenskej republiky, 
b) domáci bod, ktorým je vstupný súhrnný virtuálny bod z distribučnej siete a zo zásobníkov na území Slovenskej republiky. 
(4) Prepravná sieť prevádzkovateľa prepravnej siete má tieto výstupné body: 
a) hraničný bod, ktorým sú výstupné body z prepravnej siete na vymedzenom území Slovenskej republiky do prepravnej siete na území Európskej únie alebo na území tretích štátov, 
b) domáci bod, ktorým je výstupný súhrnný virtuálny bod do distribučnej siete a do zásobníkov na území Slovenskej republiky.“ 

Odôvodnenie: 
Ide o spresnenie ustanovenia a jeho zosúladenie so zákonom č. 656/2004 Z. z. o energetike. Podľa ustanovenia § 2 bod 13. a písm. c) bod 11. prepojením je prepojenie národnej prepravnej siete so sieťou, ktorá prepravuje plyn na území Európskej únie, alebo ktorá prepravuje plyn na území tretích štátov, resp. prepojením je prepojenie, ktoré spája prepravnú sieť na vymedzenom území s prepravnými sieťami na území Európskej únie a na území tretích štátov. Keďže preprava plynu medzi jednotlivými členskými štátmi EU, ako aj tretími krajinami sa uskutočňuje prostredníctvom prepravných sietí, navrhuje sa úprava ustanovenia tak, ako je uvedené vyššie. Pripomienka je v súlade s príslušnými ustanoveniami Smernice 2009/73/ES o spoločných pravidlách pre vnútorný trh so zemným plynom. 

V odseku 4 sa nahrádza slovo „vstupné“ slovom „výstupné“, pričom ide o odstránenie chyby v písaní, resp. logického rozporu v navrhovanom znení ustanovenia. 
 	Z 	A 	Upravené v zmysle pripomienky. Text bude preformulovaný. 	
SPP 	K čl. I bod 8 (ustanovenie § 10 ods. 5)  
V odseku 5 sa vypúšťajú slová „pri prepojení“ a pred prvú vetu sa vkladá nová veta, ktorá znie: „Prechod plynu z/do prepravnej siete do/z prepojených sietí a zásobníkov sa uskutočňuje cez fyzické miesta vstupu a výstupu definované prevádzkovateľom prepravnej siete.“ 

§ 10 ods. 5 potom znie: 

„(5) Prechod plynu z/do prepravnej siete do/z prepojených sietí a zásobníkov sa uskutočňuje cez fyzické miesta vstupu a výstupu definované prevádzkovateľom prepravnej siete. Fyzické miesta vstupu a výstupu sú určené v prevádzkovom poriadku prevádzkovateľa prepravnej siete.“ 

Odôvodnenie: V nadväznosti na pripomienku k ustanoveniu § 10 ods. 3 ide o legislatívno-technickú pripomienku (odstránenie určitej duplicity) a logickú nadväznosť jednotlivých ustanovení. 	O 	A 	Upravené v zmysle pripomienky. Text bude preformulovaný. 	
SPP 	K čl. I nový bod 21 (príloha č. 3 – Výpočet referenčnej ceny plynu) 
V prílohe č. 3 vzorec na výpočet referenčnej ceny plynu znie: 

„RC = (4,0686 x 9-mesačný priemer Brent / 1-mesačný priemer FX / 1000) + 0,0332 
kde 
RC – je referenčná cena v €/m3 
1 – mesačný priemer FX = je vypočítaný priemer denných hodnôt kurzov Národnej banky Slovenska USD voči EUR za obdobie od 20.dňa mesiaca (m-2) do 19. dňa mesiaca (m-1) zverejňovaných v kurzovom lístku Národnej banky Slovenska“. 
Ostatné definície vstupov do výpočtu zostávajú nezmenené. 

Odôvodnenie: 
Legislatívno-technická pripomienka. Ide o zosúladenie prílohy č. 3 s príslušnými právnymi predpismi 
 	O 	A 	Upravené v zmysle pripomienky. 	
SPP 	K čl. I bod 12 (§ 15a ods. 3) 
V navrhovanom novom § 15a ods. 3 písm. b) sa slová množstvo distribuovaného plynu do daného odberného miesta prevyšuje 60 000 m3“ nahrádzajú slovami „je pre dané odberné miesto zmluvne dohodnutá denná distribučná kapacita“. 

Odôvodnenie: 
Navrhované znenie spresňuje, že skúšobná prevádzka sa môže uplatniť iba v prípade odberateľov, pre ktorých sa v zmysle platnej legislatívy stanovuje denná distribučná kapacita (t.j. odberatelia s ročnou spotrebou nad 60 tis.m3). Dôvodom navrhovanej úpravy ustanovenia je spresnenie a jednoznačný výklad tohto ustanovenia. 
 	Z 	A 	Upravené v zmysle pripomienky. Text bude preformulovaný. 	
SPP 	K čl. I bod 9 (§ 14 ods. 6) 
V odseku 6 sa za slová „zmení výšku“ vkladá slovo „dennej“. V odseku 6 písm. a) sa za slová „priemyselných havárií“ vkladajú slová „ku ktorým došlo v dôsledku okolností vyššej moci, pričom skutočnosť, že došlo k priemyselnej havárii je odberateľ povinný preukázať v zmysle osobitných právnych predpisov“. 
V odseku 6 písm. b) sa za slová plynových zariadení,“ vkladajú slová „ku ktorým došlo v dôsledku okolností vyššej moci a ktoré mali dopad na schopnosť odberateľa odoberať v danom odbernom mieste plyn. Odberateľ je povinný tieto skutočnosti preukázať.“ 

V odseku 6 sa ďalej vypúšťajú písmená c) a d). 

Odôvodnenie: Za slová „zmení výšku“ sa vkladá slovo „dennej“ distribučnej kapacity z dôvodu spresnenia a jednoznačného výkladu dotknutého ustanovenia. Navrhujeme úpravu ustanovenia ods. 6 písm. a) z hľadiska zabezpečenia jednoznačného výkladu. V ustanovení § 14 ods. 6 písm. b) by mali byť zahrnuté len poruchy odberných zariadení, ktoré boli spôsobené okolnosťami, ktoré nemohol daný odberateľ nijako ovplyvniť, t.j. na základe vyššej moci a taktiež je nevyhnutné preukázať, že porucha mala vplyv na schopnosť odberateľa odoberať v dotknutom odbernom mieste plyn. Navrhujeme vypustenie písm. c) a písm. d) v navrhovanom § 14 ods. 6, a to predovšetkým z hľadiska ich nejednoznačného znenia a následného výkladu v praxi, čo môže viesť k sporom medzi dotknutými regulovanými subjektmi a spôsobiť im prípadne škodu. Skúšobná prevádzka je v Návrhu riešená prostredníctvom osobitného ustanovenia. 
 	Z 	ČA 	Pripomienka čiastočne akceptovaná. 
Slovo „dennej“ bude vložené 
Ďalší text bude upravený nasledovne 
písm. a) sa upraví nasledovne: 
a) priemyselná havária (odkaz na § 2 písm. h) zákona č. 261/2002 v znení zákona č. 277/2005) 
písm. b) sa upraví nasledovne: 
b) porucha odberného plynového zariadenia, ktorá má dopad na schopnosť daného odberného zariadenia odoberať plyn. 
Zdôvodnenie: Uvedený návrh SPP by zužoval okruh udalostí, z dôvodu, že vyššia moc sa chápe napr. ako zemetrasenie, povodne, teroristický útok, vojna. 

K § 14 ods. 6 písm. c), d) 
Pripomienka čiastočne akceptovaná. 
Bod c) bude ponechaný. 
Uvedený návrh špecifikuje kedy môže dôjsť k zmene výšky distribučnej kapacity. Jeho vypustenie by nezohľadňovalo situáciu, ktorá môže nastať, pričom spoločnosť nemusí zaniknúť. 

Bod d) bude vypustený. 	
SPP 	K čl. I bod 10 (§ 14a) 
V navrhovanom novom § 14a sa za slová „kalendárneho roka“ vkladajú slová „plán odstávok vysokotlakových plynovodov distribučnej siete spojených s investíciami na nasledujúci kalendárny rok, ktoré majú trvať dlhšie ako dve hodiny“ a zároveň sa vypúšťajú slová „ročné plány na nasledujúci rok, a to a) ročný plán údržby jednotlivých častí distribučnej siete, b) ročný plán odstávok jednotlivých častí distribučnej siete, c) ročný plán revízií jednotlivých častí distribučnej siete, d) ročný plán rozvoja distribučnej siete.“. 

Odôvodnenie: V zmysle zákona č. 656/2004 Z. z. o energetike má prevádzkovateľ distribučnej siete právo obmedziť alebo prerušiť distribúciu plynu v nevyhnutnom rozsahu a na nevyhnutný čas, okrem iného aj v prípade vykonávania plánovaných rekonštrukcií, modernizácií, opráv, údržby a revízií plynárenských zariadení. Tieto skutočnosti, t. j. začiatok obmedzenia, ukončenie obmedzenia alebo prerušenia distribúcie plynu, je povinný písomne oznámiť dotknutým užívateľom siete, pre ktorých distribúciu plynu uskutočňuje, 15 dní vopred. Táto lehota pritom nemusí byť dodržaná, resp. môže byť kratšia, ak sa na tom dohodne prevádzkovateľ distribučnej siete s dotknutým účastníkom trhu s plynom. Stanoviť vopred plán údržby, resp. revízií nie je možné, okrem iného, aj z toho dôvodu, že prevádzkovateľ distribučnej siete môže byť v tejto činnosti limitovaný viacerými externými faktormi. Takisto môže prísť k neplánovaným, avšak nevyhnutným odstávkam, ktoré však nemôže prevádzkovateľ distribučnej siete odhadnúť s ročným predstihom. Z vyššie uvedených dôvodov je nevyhnutná určitá flexibilita v tejto oblasti tak, ako je uvedené vyššie. 

Prevádzkovateľ distribučnej siete v zmysle zákona č. 656/2004 Z.z. o energetike vypracúva plán rozvoja distribučnej siete na obdobie piatich rokov a predkladá ho v zákonom stanovenej lehote Ministerstvu hospodárstva SR, pričom tento plán môže považovať za dôverný a za predmet svojho obchodného tajomstva, a preto nemožno od tohto prevádzkovateľa požadovať zverejnenie obchodne citlivých informácií, ktoré navyše nemajú žiadny dopad na užívateľov siete. 
 	O 	N 	V odôvodnení bude uvedené, že rozsah zverejňovaných informácií sa určí po dohode s úradom. V predvetí § 14a sa uvedie, že ide o regulovaný subjekt, ktorého počet odberných miest z distribučnej siete je viac ako 100 000. 	
SPP 	K čl. II 
V článku II sa slová „1. júna 2010“ nahrádzajú slovami „1. januára 2011“. 

Odôvodnenie: 
Vzhľadom na možnú náročnosť prípravy regulovaných subjektov na nové, resp. upravené pravidlá fungovania trhu s plynom navrhujeme zvážiť odloženie, prinajmenšom niektorých ustanovení, účinnosti novely na 1. januára 2011. 
 	O 	ČA 	§ 8 ods. 4 a § 15 ods. 1 a 2 nadobúdajú účinnosť 1. 1. 2011. 	
SPP 	K čl. I bod 13 (§ 18 ods. 4) 
V § 18 ods. 4 sa v prvej vete slová „nový termín splatnosti faktúry“ nahrádzajú slovami „dodatočnú lehotu na splnenie tejto povinnosti“ a slovo „tento termín“ sa nahrádza slovami „táto lehota“. V druhej vete sa zároveň slovo „odpojení“ nahrádza slovom „prerušení dodávky“ a slová „v novom termíne splatnosti faktúry“ sa nahrádzajú slovami „v dodatočnej lehote“. 

Odôvodnenie: 
Navrhovaná úprava ustanovenia zachováva práva odberateľa v rovnakom rozsahu, avšak niektoré pojmy boli nahradené presnejšími výrazmi. 
 	Z 	A 	Upravené v zmysle pripomienky. Text bude preformulovaný. 	
SPP 	K čl. I (pôvodné) body 19 a 20 (§ 34 ods. 8 písm. a) a § 34 ods. 8 písm. b)) 
Navrhuje sa vypustiť body 19 a 20. 

Odôvodnenie: 
Navrhovaná zmena cien za odkúpenie plynu na účely obchodného vyvažovania povedie k situácii, v ktorej môže prevádzkovateľ distribučnej siete čeliť problémom s plnením si svojich ďalších funkcií v súlade s príslušnými právnymi predpismi, a to predovšetkým v oblasti bezpečnosti a stabilnej prevádzkyschopnosti distribučnej siete. Okrem toho navrhovaná úprava predstavuje riziko škody na strane prevádzkovateľa distribučnej siete. 
 	Z 	A 	Upravené v zmysle pripomienky. Body budú vypustené. 	
SPP 	K čl. I bod 12 (§ 15a ods. 5) 
V § 15a ods. 5 sa za slová „upraviť výšku“ vkladajú slová „dennej“. 
Odôvodnenie: 
Navrhujeme spresnenie ustanovenia za účelom jeho jednoznačného výkladu. 
 	O 	A 	Upravené v zmysle pripomienky. Text bude preformulovaný. 	
SPP 	K čl. I (pôvodný) bod 16 (§ 22 ods. 3 a 4) 
V § 22 ods. 3 sa slovo „má“ nahrádza slovom „musí“ a slovo „doterajšia“ sa nahrádza slovom „pôvodná“. Zároveň sa na konci vety za slová „odberné miesto“ vkladajú slová „s pôvodným dodávateľom plynu alebo pôvodnými dodávateľmi plynu“. 

V § 22 odsek 4 znie: 

„(4) V prípade viacerých zmluvných dodávateľov plynu 
a) uzatvára prevádzkovateľ distribučnej siete samostatnú zmluvu o distribúcii plynu na odberné miesto s každým dodávateľom plynu, ak sa dotknutí dodávatelia plynu nedohodnú inak.“ 

Odôvodnenie: 
Navrhovaná úprava ustanovenia § 22 ods. 3 rieši situáciu, ak do jedného odberného miesta dodávajú viacerí dodávatelia plynu. V tomto prípade je potrebné dohodnúť transparentné zmluvné podmienky distribučnej zmluvy s každým dotknutým dodávateľom, aby boli jednoznačne dohodnuté práva a povinnosti jednotlivých dodávateľov. 

Navrhované znenie § 22 ods. 4 má umožniť dodávateľom plynu dohodnúť podmienky za akých sa bude uskutočňovať dodávka plynu do odberného miesta. 
 	Z 	ČA 	Pripomienka k § 22 ods. 3 bola čiastočne akceptovaná. Text bude preformulovaný. Súčet denných kapacít a množstva plynu, ktoré sú dohodnuté v zmluve o distribúcii plynu na príslušné odberné miesto s viacerými dodávateľmi plynu sa rovná alebo je vyššií ako pôvodná denná kapacita a množstvo plynu dohodnuté v zmluve o distribúcii plynu na príslušné odberné miesto s pôvodným dodávateľom plynu alebo s pôvodnými dodávateľmi plynu. 

Pripomienka k § 22 ods. 4 bola neakceptovaná. 
Navrhovaná úprava dáva možnosť aj koncovému odberateľovi uzatvoriť zmluvu o distribúcii vo vlastnom mene a samostatnú zmluvu o dodávke plynu s jednotlivými odberateľmi. 
 	
OAP SVL ÚV SR 	K doložke zlučiteľnosti 
Z dôvodu nadobudnutia platnosti Lisabonskej zmluvy žiadame presunúť právne akty uvedené v bode 3 písm. a) doložky zlučiteľnosti do písm. b). 
Súčasne žiadame namiesto Zmluvy o založení Európskeho spoločenstva uviesť príslušný článok Zmluvy o fungovaní Európske únie. 
V bode 4 písm. a) doložky zlučiteľnosti žiadame vypustiť bez náhrady text týkajúci sa Zmluvy o pristúpení SR k EÚ a Aktu o podmienkach pristúpenia. 
Keďže návrh nariadenia vlády SR netransponuje žiadne ustanovenie smernice 2003/55/ES žiadame z bodu 4 písm. c) doložky zlučiteľnosti vypustiť uvedené právne predpisy bez náhrady. 
 	O 	A 	Upravené v zmysle pripomienky.  	
OAP SVL ÚV SR 	K čl. I bod 16 
Odporúčame preformulovať znenie § 22 ods. 3 druhej vety návrhu nariadenia. Použitie slov „má byť“ spôsobuje, že ustanovenie je neadresné. Súčasne uvedené ustanovenie neupravuje situáciu, ak súčet denných kapacít a množstva plynu nie je rovný alebo vyšší ako doterajšia denná kapacita a množstvo plynu. 
 	O 	A 	Upravené v zmysle pripomienky.  	
OAP SVL ÚV SR 	K čl. I bod 7 
Nie je zrejmé, či posledná veta § 10 ods. 3 písm. b) návrhu nariadenia sa vzťahuje iba k písm. b) (v takom prípade je potrebné ustanovenie legislatívno-technicky upraviť) alebo sa viaže aj k iným ustanoveniam (v takom prípade odporúčame uviesť ako samostatný odsek). 
 	O 	A 	Upravené v zmysle pripomienky. 	
OAP SVL ÚV SR 	K čl. I bod 12 
1. V súvislosti s § 15a ods. 3 návrhu nariadenia upozorňujeme, že otázka zľavy z poplatku za prekročenie zmluvne dohodnutej distribučnej kapacity je upravená aj v § 15 ods. 3 naradenia vlády SR č. 409/2007 Z. z. a súčasne aj za rozdielnych podmienok. Požadujeme zosúladiť. 

2. Odporúčame vypustiť § 15a ods. 3 písm. c) návrhu nariadenia z dôvodu nadbytočnosti. Je možná distribúcia plynu do odberného miesta aj bez zmluvného dojednania? 

3. Odporúčame preformulovať druhú vetu v § 15a ods. 4 návrhu nariadenia, keďže v § 5 nariadenia vlády SR č. 409/2007 Z. z. je upravená žiadosť o prístup do distribučnej siete. Navrhujeme preto odkazovať na primerané použitie ustanovenia § 5. 
 	O 	ČA 	Prvá pripomienka neakceptovaná. 
Uvedené znenia paragrafov nie sú v rozpore. Ide len o rozdielne usporiadanie jednotlivých písmen, ale význam ostáva rovnaký. 

Druhá ripomienka neakceptovaná. 
Ustanovenie jednoznačne ustanovuje podmienky uplatnenia zľavy z poplatku za prekročenie dohodnutej dennej distribučnej kapacity. 

Pripomienka akceptovaná. 
Text bude doplnený. 
 	
OAP SVL ÚV SR 	K čl. I bod 6 
V § 8 ods. 4 návrhu nariadenia sa upravuje postup uzatvárania zmluvy o pripojení k distribučnej sieti medzi prevádzkovateľom distribučnej siete a žiadateľom. Toto ustanovenie odporúčame formulačne upraviť najmä s ohľadom na postupnosť jednotlivých krokov pri uzatváraní zmluvy. Upozorňujeme predovšetkým na úpravu odstúpenia od zmluvy, ak žiadateľ nesúhlasí s technickými podmienkami a obchodnými podmienkami pripojenia k distribučnej sieti. Podľa nášho názoru môže žiadateľ svoj nesúhlas s podmienkami vyjadriť už po doručení návrhu zmluvy od prevádzkovateľa distribučnej siete tým, že zmluvu nepodpíše. Z uvedeného dôvodu považujeme úpravu odstúpenia od zmluvy za komplikovanú. 
 	O 	A 	Upravené v zmysle pripomienky. 	
OAP SVL ÚV SR 	K čl. I bod 5 
V § 8 ods. 2 písm. f) návrhu nariadenia navrhujeme vypustiť slovo „štandardnej“. Nie je zrejmé, čo sa rozumie pod pojmom „štandardná zmluva o pripojení k distribučnej sieti“. 
 	O 	A 	Upravené v zmysle pripomienky. 	
ÚV SR 	ku Komuniké (Návrh) 
Slovo "návrhu" odporúčame opraviť na "návrh". 
Odôvodnenie 
Ide o gramatickú úpravu textu. 	O 	A 	Upravené v zmysle pripomienky. 	
ÚV SR 	k názvu materiálu 
V názve odporúčame za slovom ..."z ... 2010 ..." vypustiť čiarku z dôvodu jej duplicity. 
Odôvodnenie 
Ide o gramatickú úpravu textu.  	O 	A 	Upravené v zmysle pripomienky. 	
ŠÚ SR 	K bodu 13 
Odporúčame uviesť úvodnú vetu „V § 18 odsek 3 znie:“ a za bod 13 vložiť nový bod, ktorý znie: „14. § 18 sa dopĺňa odsekom 4, ktorý znie: „(4) Ak odberateľ .....““. 
 	O 	A 	Upravené v zmysle pripomienky. 	
Nafta 	K prílohám 
Navrhujeme v Prílohách nahradiť slová „SKK“ slovami „EUR“. A príslušné sumy prepočítať podľa konverzného kurzu. 
Odôvodnenie: 
Návrh odráža potrebu zosúladiť znenie príloh z platnou menou. 
 	O 	A 	Upravené v zmysle pripomienky. 	
Nafta 	k bodu 13 
V bode 13 navrhujeme za slová „ vyúčtovanie dodávky plynu“ vložiť slová „koncovému odberateľovi“. 
Odôvodnenie: 
Jedná sa o spresnenie použitej terminológie. 
 	O 	N 	Predmetom návrhu nariadenia nie je meniť cieľovú skupinu, ale ustanoviť, aby vyúčtovanie dodávky plynu všetkých odberateľov obsahovalo údaje podľa uzatvorených zmlúv súvisiacich s dodávkou plynu. 	
Nafta 	K bodu 17 
V bode 17 navrhujeme nahradiť slová „ 0,03 eura“, slovami „0.06eura“ 
Odôvodnenie: 
Zníženie poplatku za prekročenie povolenej dennej odchýlky umožní využívať distribučnú sústavu na iné účely, ako je určená, čo v konečnom dôsledku môže viesť k destabilizácii celej sústavy, vrátane možných negatívnych dopadov na nadväzujúce sústavy vrátane zásobníka. Návrh vychádza z konverzie SKK na EURO. 
 	O 	N 	Navrhovaná výška má za cieľ odstrániť jednu z prekážok rozvoja trhu s plynom. 	
Nafta 	K bodom 19 a 20 
Navrhujeme vypustiť body 19 a 20 návrhu. 
Odôvodnenie: 
Navrhovaná zmena môže viesť k destabilizácii celej sústavy a podstatnému zhoršeniu technického riadenia sústavy, vrátane možných negatívnych dopadov na nadväzujúce sústavy vrátane zásobníka. 
 	O 	A 	Upravené v zmysle pripomienky. Body budú vypustené. 	
MDPT SR 	 
1. V predkladacej správe prvom odseku odporúčame slová „409/2004 Z. z.“ nahradiť slovami „409/2007 Z. z.“. 	O 	A 	Upravené v zmysle pripomienky. 	
MDPT SR 	 
3. V nadväznosti na prijatie Lisabonskej zmluvy odporúčame znenie tretieho bodu doložky zlučiteľnosti nahradiť znením: 
„3. Problematika návrhu právneho predpisu: 
a) nie je upravená v práve Európskych spoločenstiev 
b) je upravená v práve Európskej únie 
- primárnom 
Zmluva o fungovaní Európskej únie; 
- sekundárnom 
Smernica Európskeho parlamentu a Rady 2009/73/ES z 13. júla 2009 o spoločných pravidlách pre vnútorný trh so zemným plynom, ktorou sa zrušuje smernica 2003/55/ES (Ú. v. EÚ L 211, 14. 8. 2009) 
c) nie je obsiahnutá v judikatúre Súdneho dvora Európskej únie alebo Súdu prvého stupňa Európskej únie.“. 
 	O 	A 	Upravené v zmysle pripomienky. 	
MDPT SR 	 
2. V 11. bode (§ 15 ods. 2) odporúčame slová „o viac ako“ nahradiť slovami „o hodnotu väčšiu ako“ resp. odporúčame použiť iný vhodný pojem. 	O 	A 	Upravené v zmysle pripomienky. 	
MŽP SR 	§14 ods. 6 písm. c) 
V čl. 1, bod 9, §14 ods. 6 písm. c) navrhujeme slová „zastavenie výroby“ nahradiť slovami „zastavenie ekonomickej činnosti“. Pojem „ekonomická činnosť“ je všeobecnejší ako pojem „výroba“. Týmto návrhom sa precizuje text materiálu.  	O 	N 	Spoločnosť môže zastaviť výrobu závislú od dodávky plynu, ale nemusí zároveň ukončiť celú svoju činnosť.  	
MŽP SR 	§ 10 ods. 4 písm. a) 
V čl. 1, bod 7, § 10 ods. 4 písm. a) navrhujeme slovo „vstupné“ nahradiť slovom „výstupné“. Týmto návrhom sa zjednocuje toto ustanovenie s úvodnou vetou 
§ 10 ods. 4 návrhu. 
 	O 	A 	Upravené v zmysle pripomienky. 	
MŽP SR 	§ 15a ods. 3 písm. b) 
V čl. 1, bod 12, § 15a ods. 3 písm. b) navrhujeme za slová „prevyšuje 60 000 m3“ vložiť slovo, ktoré bude predstavovať časový údaj, počas ktorého je uvedené množstvo plynu distribuované do odberného miesta. 	O 	A 	Upravené v zmysle pripomienky. 	
MV SR 	K bodu 10 
V § 14a ods. 2 navrhujeme z dôvodu jednoznačnosti za slovom „kapacitu“ vypustiť slová „o viac ako“. 	O 	A 	Upravené v zmysle pripomienky.  	
MV SR 	K bodu 18 
V § 33 ods. 10 prvej vete odporúčame slovo „uverejní“ nahradiť slovom „uverejňuje“.  	O 	A 	Upravené v zmysle pripomienky.  	
MV SR 	K bodu 1 
V bode 1 za slovami „na konci“ odporúčame doplniť slová „dopĺňa bodkočiarka a“. 	O 	A 	Upravené v zmysle pripomienky.  	
MV SR 	K bodu 13 
V § 18 ods. 4 prvej vete odporúčame slovo „minimálne“ nahradiť slovom „najmenej“. 	O 	A 	Upravené v zmysle pripomienky.  	
MV SR 	K bodu 14 
V bode 14 za slovom „vety“ navrhujeme doplniť slová „dopĺňa čiarka a“. 	O 	A 	Upravené v zmysle pripomienky.  	
eustream a.s. 	Čl. I, bod 8 (ustanovenie § 10 ods. 5) 
V odseku 5 sa vypúšťajú slová „pri prepojení“ (a príslušná poznámka pod čiarou) a pred prvú vetu sa vkladá nová veta (pôvodne v ustanovení § 10 ods. 3 písm. b)) „Prechod plynu z/do prepravnej siete do/z prepojených sietí a zásobníkov sa uskutočňuje cez fyzické miesta vstupu a výstupu definované prevádzkovateľom prepravnej siete. 

§ 10 ods. 5 potom znie: 

„(5) Prechod plynu z/do prepravnej siete do/z prepojených sietí a zásobníkov sa uskutočňuje cez fyzické miesta vstupu a výstupu definované prevádzkovateľom prepravnej siete. Fyzické miesta vstupu a výstupu sú určené v prevádzkovom poriadku prevádzkovateľa prepravnej siete.“ 

Odôvodnenie: 
V nadväznosti na pripomienku k ustanoveniu § 10 ods. 3 ide o legislatívno-technickú pripomienku (odstránenie určitej duplicity) a logickejšie usporiadanie jednotlivých ustanovení. 	O 	A 	Upravené v zmysle pripomienky. Text bude preformulovaný. 	
eustream a.s. 	Čl. I, bod 7 (ustanovenie § 10 ods. 3 a 4) 
V § 10 ods. 3 písm. a) a v odseku 4 písm. a) sa vypúšťajú slová „alebo distribučnej siete“. 

V § 10 ods. 3 písm. b) sa vypúšťa druhá veta. 

V § 10 ods. 4 písm. a) sa slovo „vstupné“ nahrádza slovom „výstupné“. 

§ 10 ods. 3 a 4 potom znejú: 

„(3) Prepravná sieť prevádzkovateľa prepravnej siete má vstupné body 

a) hraničný bod, ktorým sú vstupné body z prepravnej siete na území Európskej únie alebo na území tretích štátov do prepravnej siete na vymedzenom území Slovenskej republiky, 
b) domáci bod, ktorým je vstupný súhrnný virtuálny bod z distribučnej siete a zo zásobníkov na území Slovenskej republiky. 

(4) Prepravná sieť prevádzkovateľa prepravnej siete má tieto výstupné body: 
a) hraničný bod, ktorým sú výstupné body z prepravnej siete na vymedzenom území Slovenskej republiky do prepravnej siete na území Európskej únie alebo na území tretích štátov, 
b) domáci bod, ktorým je výstupný súhrnný virtuálny bod do distribučnej siete a do zásobníkov na území Slovenskej republiky.“ 

Odôvodnenie: 
Navrhujeme zosúladenie ustanovenia § 10 ods. 3 a ods. 4 so zákonom č. 656/2004 Z. z. o energetike, v zmysle ktorého prepojením je prepojenie národnej prepravnej siete so sieťou, ktorá prepravuje plyn na území Európskej únie, alebo ktorá prepravuje plyn na území tretích štátov, resp. prepojením je prepojenie, ktoré spája prepravnú sieť na vymedzenom území s prepravnými sieťami na území Európskej únie a na území tretích štátov. Keďže preprava plynu medzi jednotlivými členskými štátmi EU, ako aj tretími krajinami sa uskutočňuje prostredníctvom prepravných sietí, navrhuje sa úprava ustanovenia tak, ako je uvedené vyššie. Táto pripomienka je tiež v súlade so Smernicou 2009/73/ES o spoločných pravidlách pre vnútorný trh so zemným plynom, ktorá má byť transponovaná do slovenského právneho poriadku. 

V odseku 4 sa nahrádza slovo „vstupné“ slovom „výstupné“, pričom ide o odstránenie logického rozporu spôsobeného pravdepodobne tlačovou chybou. 	O 	A 	Upravené v zmysle pripomienky. Text bude preformulovaný. 	
RUZ 	čl. I. novelizačnému bodu 9 
Navrhujeme v Čl. I novelizačnom bode 9 v ustanovení § 14 ods. 6 písm. c) vypustiť slová „z vážnych ekonomických dôvodov, ktoré majú za následok zastavenie výroby“. 
Náš návrh znenia novelizačného bodu 9. je nasledovný: 
V § 14 ods. 6 sa na konci pripája táto veta: „Prevádzkovateľ distribučnej siete zmení výšku distribučnej kapacity na základe žiadosti užívateľa distribučnej siete do 15 dní odo dňa doručenia žiadosti, a to aj počas trvania zmluvy o distribúcii plynu uzavretej na jeden rok, v týchto prípadoch: 
a) priemyselných havárií, 
b) porúch odberných plynových zariadení, 
c) zánik spoločnosti alebo vyhlásenie konkurzu, 
d) na obdobie skúšobnej prevádzky.“ 
Odôvodnenie: 
Dôvod na zmenu výšky distribučnej kapacity z „vážnych ekonomických dôvodov“ nie je v praxi dostatočne transparentne merateľný. 
 	Z 	N 	Navrhované ustanovenie len špecifikuje, v ktorých prípadoch môže dôjsť k zmene výšky distribučnej kapacity.  	
RUZ 	prílohám 
Navrhujeme v prílohách nahradiť slová „SKK“ slovami „EUR“. 	Z 	A 	Upravené v zmysle pripomienky.  	
RUZ 	termínu účinnosti 
Navrhujeme v Čl. II posunúť účinnosť od 1.januára 2011. 
Odôvodnenie: 
Vzhľadom k tomu, že návrh bol pripravený v skrátenom pripomienkovom konaní, navrhujeme aby mal priemysel dostatok času na prípravu všetkých prevádzkových predpisov a na implementáciu všetkých potrebných technických opatrení 
 	Z 	ČA 	Ustanovenie, ktoré má vplyv na úpravu informačných technológii nadobúda účinnosť 1. 1. 2011. 	
RUZ 	novellizačný bod 7 
2.Navrhujeme v Čl. I novelizačnom bode 7 v ustanovení §10 ods.4 písm. a) nahradiť slovo „vstupné“ slovom „výstupné“. 
Odôvodnenie: 
Ide o definíciu výstupných bodov a navrhované znenie sa dostalo do návrhu zrejme nedopatrením. 
 	Z 	A 	Upravené v zmysle pripomienky. Text bude preformulovaný. 	
RUZ 	k termínu MPK 
1. RÚZ upozorňuje, že materiál nebol predložený na riadne pripomienkové konanie, ktoré má podľa legislatívnych pravidiel vlády trvať 15 dní. Hoci predkladateľ návrhu uvádza, že dodržiava zákonom stanovený postup, RÚZ pripomína, že štandardné pripomienkové konanie trvá 15 dní. Na stanovenie skráteného pripomienkového konania musia existovať konkrétne dôvody, ktoré v tomto prípade nie sú naplnené. Navyše, keďže ide o vysoko odborný druh nariadenia, stanovenie skráteného pripomienkového konania na kratšiu lehotu a ešte aj v čase Veľkonočných sviatkov (o dva pracovné dni menej) považujeme za čisto účelový krok. 

RÚZ okrem nižšie uvedených pripomienok má aj ďalšie, avšak vzhľadom na krátkosť času spôsobeného jednak nedodržaním riadneho pripomienkového konania a taktiež stanovením pripomienkového konania na dovolenkové obdobie, nebolo možné text pripomienok dostatočne odkomunikovať a spracovať v rámci členskej základne RÚZ v takej podobe, aby mohli byť predložené do pripomienkového konania. 
 	Z 	N 	Materiál bol predložený v súlade s čl. 9 ods. 7 Legislatívnych pravidiel vlády Slovenskej republiky. 	
Verejnosť 	Článok I, bod 17 
Navrhujeme doplniť na koniec vety v § 31 odsek 3 
„...., okrem prípadov ak je výška dennej odchýlky užívateľa distribučnej siete v protiklade k celkovej systémovej odchýlke distribučnej siete podľa § 33 odsek 10.“ 
Odôvodnenie : 
Denné odchýlky individuálneho užívateľa môžu byť v niektorých prípadoch pre distribučnú sieť ako celok výhodné, a to za predpokladu, že denné odchýlky užívateľa sú v protiklade k odchýlkam celej distribučnej siete. V takomto prípade napomáha užívateľ prevádzkovateľovi k vyvažovaniu siete. Na základe vyššie uvedeného sme toho názoru, že uhrádzanie poplatkov (so sankčnou povahou) užívateľom distribučnej siete za vyvažovanie distribučnej siete nie je ekonomicky výhodné v prípade, že odchýlka prispieva pozitívne k celkovému vyvažovaniu celej distribučnej siete, a mohlo by byť pre prevádzkovanie siete kontraproduktívne. Ak je celková sieť nevyvážená s negatívnou odchýlkou zatiaľ čo užívateľ distribučnej siete vykazuje pozitívnu odchýlku, zmierni pozitívna odchýlka užívateľa distribučnej siete negatívny efekt nevyváženosti celkovej siete a preto byť takýto užívateľ nemal byť sankcionovaný. 
 	O 	N 	§ 33 ods. 10 bude z textu nariadenia vypustený.  	
Verejnosť 	Článok I, bod 2 
Navrhujeme zmeniť znenie na : 
§ 2 sa dopĺňa písmenom ag), ktoré znie: 
„ag) záväzným diagramom dodávky plynu údaj, na základe ktorého prevádzkovateľ distribučnej siete priradí jednotlivým užívateľom distribučnej siete dohodnuté denné množstvo plynu medzi odberateľom a užívateľmi siete, ktorí dodávajú plyn do odberného miesta v dohodnutom čase na základe diagramu dodávky.“. 
Odôvodnenie: 
Navrhované upresnenie presnejšie špecifikuje, že množstvo, ktoré prevádzkovateľ distribučnej siete priradí je dohodnuté medzi odberateľom a dodávateľom. Taktiež vymedzuje, že priradenie dohodnutých nožstiev sa týka iba tých užívateľov siete, ktorí do odberného miesta dodávajú na základe diagram, keďže podľa bodu 16. (§ 22 ods. 5) nie všetci dodávatelia do doberného miesta používajú záväzné diagramy. 
 	O 	N 	Úrad považuje pojem za dostatočne definovaný. 	
Verejnosť 	navrhujeme doplniť 
Navrhujeme zvýšiť povolenú dennú odchýlku v letných mesiacoch z 5 na 15% rovnako, ako je navrhnuté pre toleranciu distribučnej kapacity v bode 11 návrhu. 
Odôvodnenie : 
Táto úprava má za cieľ zníženie nákladov užívateľov siete a odberateľov. 	O 	N 	Spotreba plynu v zimných mesiacoch je vyššia oproti spotrebe v lete. Navrhované zvýšenie by mohlo ohroziť bezpečnosť distribučnej siete. 	
Verejnosť 	Článok I, bod 16 
Vypustiť druhú vetu v § 22 ods. 3 

Odôvodnenie: 
V prípade, že pre príslušné odberné miestu končí zmluva o distribúcii a koncový odberateľ má záujem o zníženie distribučnej kapacity v nasledujúcom období (napr. výsledkom racionalizačných opatrení), nemohol by mať viacerých dodávateľov plynu, čím by dochádzalo k diskriminácii voči ostatným odberateľom. Takéto ustanovenie by pôsobilo demotivačne pre úspory energií koncových odberateľov. 
 	O 	N 	Ustanovenie upravuje výšku súčtu denných kapacít a množstva plynu pri zmene počtu dodávateľov plynu.  	
Verejnosť 	Článok I, bod 17 
Navrhujeme nahradiť slová „0,03 eura“ slovami „0,01 eura“ 
Odôvodnenie : 
Poplatok za dennú odchýlku je neprimerane vysoký a znamená zvýšenú záťaž pre dodávateľov, ktorí vstúpili na trh a budujú porfólio zákazníkov. Týmto spôsobom vytvára bariéru pre otváranie trhu konkurencii. Ako príklad môže poslúžiť poplatok v okolitých krajinách – Maďarsko 0,0069 EUR/m3, Rakúsko bez poplatku. Navrhovaná hodnota je postačujúca na zabezpečenie rovnováhy v sieťach, keďže užívatelia siete sami majú záujem na čo najnižších nákladoch aj pri nižšom poplatku. 
 	O 	N 	V súčasnosti navrhovaná výška je už znížená o 50 %. 	
Verejnosť 	k bodu 20 - § 34 ods. 8 písm. b)  
Navrhujem vypustiť bod 20 návrhu. 

Odôvodnenie: 
Navrhovaná zmena môže viesť k destabilizácii celej sústavy a podstatnému zhoršeniu technického riadenia sústavy, vrátane možných negatívnych dopadov na nadväzujúce sústavy vrátane zásobníkov zemného plynu. 
 	O 	A 	Upravené v zmysle pripomienky. Bod bude vypustený. 	
Verejnosť 	k bodu 17 - § 31, ods. 3  
V bode 17 návrhu navrhujem nahradiť text „ 0,03 eura“, textom „0,06eura“ 

Odôvodnenie: 
Zníženie poplatku za prekročenie povolenej dennej odchýlky umožní využívať distribučnú sústavu na iné účely, ako je určená, čo v konečnom dôsledku môže viesť k destabilizácii celej distribučnej sústavy, vrátane možných negatívnych dopadov na nadväzujúce sústavy vrátane zásobníkov zemného plynu. Návrh vychádza z konverzie SKK na EURO a rešpektuje stanovený konverzný kurz. 
 	O 	N 	Navrhovaná výška má za cieľ odstániť jednu z prekážok rozvoja trhu s plynom. 	
RWE Gas Sl., s.r.o. 	10. Článok I bod 12 návrhu  
V § 15a ods. 5 navrhujeme upraviť text nasledovne: 

"Na obdobie po ukončení skúšobnej prevádzky sa v zmluve o distribúcii plynu upraví na žiadosť užívateľa distribučnej siete výška distribučnej kapacity aj množstvo distribuovaného plynu. Na zmenu výšky distribučnej kapacity a množstva distribuovaného plynu sa primerane použije § 5." 

Odôvodnenie: 

V § 15a ods. 5 je potrebné doplniť úpravu procesu zmeny výšky distribučnej kapacity. Súčasné znenie je neurčité. 
Zároveň ustanovenie neurčuje, či je alebo nie je povinnosťou PDS súhlasiť so zmenou (najmä so znížením) distribučnej kapacity. Podľa znenia Prevádzkového poriadku SPP-D pri žiadosti o zvýšenie kapacity počas trvania zmluvy o distribúcii sa musí uzatvoriť nová zmluva o distribúcii, ktorá musí byť najmenej ročná. Podľa navrhovaného znenia úpravy GMR sa úprava vykoná v rámci súčasnej zmluvy o distribúcii, čo je pre užívateľ siete výhodnejšie. 
 	Z 	ČA 	Text bude primerane preformulovaný. 	
RWE Gas Sl., s.r.o. 	13. Článok I bod 16 návrhu  
V ustanovení § 22 ods. 4 písm. a) navrhujeme za text „s dodávateľom plynu“ doplniť text „alebo koncovým odberateľom plynu“. 

Odôvodnenie: 

Ak podľa písmena b) koncový odberateľ preberá zodpovednosť za odchýlku, mal by byť aj užívateľom siete, teda subjektom, ktorý má uzavretú zmluvu o distribúcii plynu. 

Ustanovenie § 22 by malo byť doplnené o informáciu, či môže byť dodávka podľa záväzného diagramu uskutočňovaná všetkými dodávateľmi, alebo len niektorým z nich. 
 	Z 	ČA 	Upravené v zmysle prvej pripomienky. Text bude preformulovaný. 

Na druhú pripomienku sa neprihliada. Nie je predmetom pripomienkovaného návrhu nariadenia. 	
RWE Gas Sl., s.r.o. 	4. Článok I bod 7 návrhu  
Navrhujeme v § 10 ods. 3 písm. a): 

- text „hraničný bod“ nahradiť textom „hraničné body“; 
- text „vstupné body“ nahradiť textom „výstupné body“; 
- vypustiť text „alebo distribučnej siete“. 

Odôvodnenie: 

Prepravná sieť na území SR má viac hraničných bodov. 
Hraničné body sú výstupnými bodmi z prepojených sietí, nie vstupnými. 
V zmysle zákona o energetike sa prepravná sieť prepája len s prepravnými sieťami mimo vymedzeného územia, nie s distribučnými sieťami. Úprava by si vyžadovala novelizáciu Zákona o energetike. 
 	Z 	A 	Upravené v zmysle pripomienky. Text bude preformulovaný. 	
RWE Gas Sl., s.r.o. 	5. Článok I bod 7 návrhu  
V § 10 ods. 3 písm. b) navrhujeme vypustiť druhú vetu „Prechod plynu z prepravnej siete do prepojených sietí a zásobníkov sa uskutočňuje cez fyzické miesta vstupu a výstupu definované prevádzkovateľom prepravnej siete.“ 

Odôvodnenie: 

Táto veta nemá na tomto mieste zmysel, upravuje prechod plynu z prepravnej siete do prepojených sietí, teda upravuje výstup z prepravnej siete. Odsek 3 rieši vstup do siete. 
Okrem toho pojem „prepojená sieť“ je použitý nesprávne, v zmysle § 2 písm. c) bod 11 Zákona o energetike sa prepojením rozumie cezhraničné spojenie sietí. 
Veta by mala byť samostatným odsekom, resp. by bolo vhodné zlúčiť je s navrhovaným odsekom 5. 
 	Z 	A 	Upravené v zmysle pripomienky. Text bude preformulovaný. 	
RWE Gas Sl., s.r.o. 	6. Článok I bod 7 návrhu  
Navrhujeme v § 10 ods. 4 písm. a): 

- text „hraničný bod“ nahradiť textom „hraničné body“; 
- text „vstupné body“ nahradiť textom „výstupné body“; 
- vypustiť text „alebo distribučnej siete“. 

Odôvodnenie: 

Prepravná sieť na území SR má viac hraničných bodov. 
Hraničné body sú výstupnými bodmi z prepravnej siete na území SR, nie vstupnými. 
V zmysle zákona o energetike sa prepravná sieť prepája len s prepravnými sieťami mimo vymedzeného územia, nie s distribučnými sieťami. Úprava by si vyžadovala novelizáciu Zákona o energetike. 
 	Z 	A 	Upravené v zmysle pripomienky. Text bude preformulovaný. 	
RWE Gas Sl., s.r.o. 	12. Článok I bod 16 návrhu  
Ustanovenie § 22 ods. 1 navrhujeme upraviť nasledovne: 

(1) Koncový odberateľ plynu s odberným miestom vybaveným meraním typu A alebo B kategórie veľkoodberateľ alebo stredný odberateľ plynu môže mať jedného alebo viacerých zmluvných dodávateľov plynu. Dodávka plynu viacerými dodávateľmi plynu do jedného odberného miesta je možná len pri použití záväzného diagramu dodávky plynu, ak sa dotknutí účastníci trhu s plynom nedohodnú na inej metóde priradenia množstiev plynu do odberného miesta v súlade s prevádzkovým poriadkom príslušného prevádzkovateľa distribučnej siete. 

Odôvodnenie: 

Spresnenie znenia, veta nemôže logicky obsahovať „len“ a následne „alebo“. 
 	Z 	A 	V druhej vete sa vypúšťa slovo "len". 	
RWE Gas Sl., s.r.o. 	11. Článok I bod 13 návrhu  
V § 18 ods. 4 navrhujeme slová „nový termín splatnosti faktúry“ nahradiť slovami „dodatočnú lehotu na zaplatenie“. Zároveň navrhujeme nahradiť slová „poučenie o odpojení“ slovami „poučenie o prerušení distribúcie plynu“. 

Odôvodnenie: 

Faktúra nemôže mať viac termínov splatnosti. Odkedy by sa počítali úroky z omeškania? 
Ak je úmyslom chrániť odberateľa pred prerušením distribúcie do odberného miesta, tak je potrebné ustanovenie preformulovať. Ak je úmyslom umožniť všetkým odberateľom zaplatenie faktúr v dodatočnej lehote bez nároku dodávateľa na úroky z omeškania, tak potom je znenie v poriadku. Takýto postup však určite zvýši cenu za dodávku plynu odberateľom v domácnosti. 
 	Z 	ČA 	Nahradenie slov "poučenie o odpojení" sa neakceptuje z dôvodu, že uvedený paragraf upravuje odberateľa v kategórii domácnosť, ktorý má uzatvorenú len zmluvu o dodávke plynu. 

Slová „nový termín splatnosti faktúry“ budú nahradené slovami „Dodatočnú lehotu na splnenie tejto povinnosti“. 	
RWE Gas Sl., s.r.o. 	2. Článok I bod 2 návrhu  
Navrhujeme upraviť a doplniť navrhované ustanovenie § 2 písm. ag) nasledovne: 

ag) záväzným diagramom dodávky plynu údaj, na základe ktorého prevádzkovateľ distribučnej siete v prípade dodávky plynu viacerými dodávateľmi plynu do jedného odberného miesta priradí dohodnuté denné množstvo plynu jednotlivým užívateľom distribučnej siete, ktorí dodávajú plyn do odberného miesta v dohodnutom čase. 

Odôvodnenie: 

Spresnenie ustanovenia. 
 	Z 	A 	Upravené v zmysle pripomienky. Text bude preformulovaný. 	
RWE Gas Sl., s.r.o. 	3. Článok I bod 6 návrhu  
Navrhované ustanovenie § 8 ods. 4 navrhujeme upraviť nasledovne: 

„(4) Prevádzkovateľ distribučnej siete si po prijatí žiadosti o pripojenie podľa odseku 3 určí technické podmienky a obchodné podmienky pripojenia a žiadateľovi o pripojenie predloží návrh zmluvy o pripojení k distribučnej sieti. Zmluva o pripojení k distribučnej sieti sa uzatvára do 30 dní odo dňa prijatia žiadosti o pripojenie.“ 

Zároveň z navrhovaného ustanovenia § 8 ods. 4 navrhujeme vypustiť nasledovný text: 

„Ak účastník trhu s plynom, ktorý žiada o pripojenie, nesúhlasí s technickými podmienkami a obchodnými podmienkami pripojenia k distribučnej sieti, je oprávnený od zmluvy odstúpiť do piatich pracovných dní odo dňa doručenia podpísanej zmluvy o pripojení k distribučnej sieti.“ 

Odôvodnenie: 

Úlohou PDS je určiť technické a obchodné podmienky pripojenia, nie sa ku nim vyjadrovať. 

Pôvodné znenie ustanovenia nedáva zmysel. Nie je možné odstúpiť od zmluvy, ktorá nebola uzavretá. Ak žiadateľ nesúhlasí s obchodnými a technickými podmienkami, neuzavrie zmluvu a teda nemá od čoho odstúpiť. 
Ak má byť účelom ustanovenia automatické uzavretie zmluvy o pripojení doručením vyjadrenia PDS k žiadosti o pripojenie (ako je to v prípade žiadosti o prístup do siete - doručení rozhodnutia o pridelení distribučnej kapacity je uzavretá zmluva o prístupe do distribučnej siete a distribúcii plynu v rozsahu žiadosti o prístup a v rozsahu Prevádzkového poriadku PDS), musí byť celé ustanovenie preformulované. Toto je ale veľmi nevýhodné pre žiadateľov, ktorými sú prevažne fyzické osoby - spotrebitelia. 
 	Z 	ČA 	Prvá pripomienka čiastočne akceptovaná. Slovo "si" bude vypustené. 

Druhá pripomieka sa neakceptuje. Navrhované znenie je v záujme urýchlenia procesu pripájania odberateľov plynu k distibučnej sieti.  	
RWE Gas Sl., s.r.o. 	9. Článok I bod 12 návrhu  
V § 15a ods. 3 navrhujeme doplniť prvú vetu nasledovne: 

„a trvá najviac X mesiacov“ 

Odôvodnenie: 

Ustanovenie v spojení s povinnosťou PDS upraviť výšku dennej distribučnej kapacity (navrhované doplnenie § 14 ods. 6) vytvára veľký priestor pre špekulácie a zneužívanie zo strany užívateľov siete. 
 	Z 	N 	Dĺžka skúšobnej prevádzky je dohodnutá v zmluve o distribúcii plynu.  	
RWE Gas Sl., s.r.o. 	7. Článok I bod 9 návrhu  
Navrhované doplnenie ustanovenia § 14 ods. 6 navrhujeme umiestniť ako samostatný odsek a zároveň upraviť nasledovne: 

"Prevádzkovateľ distribučnej siete zmení výšku distribučnej kapacity na vstupnom bode do distribučnej siete ako aj na výstupnom bode z distribučnej siete na základe žiadosti užívateľa distribučnej siete do 15 dní odo dňa doručenia žiadosti, a to aj počas trvania zmluvy o distribúcii plynu uzavretej na jeden rok, v týchto prípadoch: 
a) priemyselných havárií, 
b) porúch odberných plynových zariadení, 
c) z vážnych ekonomických dôvodov, ktoré majú za následok zastavenie výroby, zánik spoločnosti alebo vyhlásenie konkurzu, 
d) na obdobie skúšobnej prevádzky. " 

Odôvodnenie: 
Ustanovenie by malo byť umiestnené ako samostatný odsek, aby sa bez pochybností vzťahovalo na všetky zmluvy o distribúcii plynu. 
Súčasťou žiadosti o prístup do distribučnej siete je určenie distribučnej kapacity na vstupnom bode do siete ako aj distribučnej kapacity na výstupnom bode zo siete. V zmysle cenníka SPP-D sa na základe takto pridelených kapacít platia samostatné poplatky. Zníženie kapacity na základe žiadosti užívateľa siete v určených prípadoch sa musí týkať obidvoch kapacít (vstup aj výstup). 
 	Z 	N 	V 16 ods. 4 prvá veta ustanovuje, že v zmluve sa dohodne len jedna výška distribučnej kapacity na príslušný výstupný bod na celé obdobie platnosti zmluvy. 	
RWE Gas Sl., s.r.o. 	1. Článok I bod 1 návrhu  
Navrhujeme doplniť navrhované ustanovenie § 2 písm. a) nasledovne: 

..., „v deň prechodu na stredoeurópsky letný čas sa pre účely vyhodnotenia prekročenia dennej prepravnej kapacity alebo prekročenia dennej distribučnej kapacity použije hodnota 23/24 dohodnutej dennej kapacity na príslušnom bode, v deň prechodu na stredoeurópsky čas sa pre účely vyhodnotenia prekročenia dennej prepravnej kapacity alebo prekročenia dennej distribučnej kapacity použije hodnota 25/24 dohodnutej dennej kapacity na príslušnom bode,“ 

Odôvodnenie: 

Doplnenie je potrebné pre spravodlivé vyhodnotenie prekročenia dennej prepravnej, resp. distribučnej kapacity pri skrátení alebo predĺžení plynárenského dňa z dôvodu prechodu času. 
 	Z 	N 	§ 2 vymedzuje základné pojmy, preto navrhované rozšírenie nie je v súlade s Legislatívnymi pravidlami vlády SR.